cyanic-selkie/wikianc huggingface dataset:
ആസാം മെഡിക്കൽ കോളേജ്
ഇന്ത്യയിലെ ആസാം ഡിബ്രുഗഡിലുള്ള ഒരു വിദ്യാഭ്യാസ സ്ഥാപനമാണ് ആസാം മെഡിക്കൽ കോളേജ്. മുമ്പ് ബെറി വൈറ്റ് മെഡിക്കൽ സ്കൂൾ എന്നറിയപ്പെട്ടിരുന്നു. വടക്കുകിഴക്കൻ ഇന്ത്യയിലെ ആദ്യത്തെ മെഡിക്കൽ കോളേജായിരുന്നു ഇത്. അപ്പർ ആസാം, അരുണാചൽ പ്രദേശ് ഉൾപ്പെടെയുള്ള അയൽ സംസ്ഥാനങ്ങളിലെ പ്രദേശങ്ങൾ എന്നിവയ്ക്കുള്ള ത്രിതീയ മെഡിക്കൽ റഫറൽ കേന്ദ്രമാണിത്.
ചരിത്രം
സർ ജോൺ ബെറി വൈറ്റിന്റെ വലിയ സംഭാവന ഉപയോഗിച്ച് 1900 ൽ കോളേജ് ബെറി വൈറ്റ് മെഡിക്കൽ സ്കൂളായി ആരംഭിച്ചു. ആദ്യകാല ബെറി വൈറ്റ് മെഡിക്കൽ സ്കൂൾ കെട്ടിടം ആസാം സർക്കാർ സംരക്ഷിച്ചു. 1910 ൽ കോളേജ് ഇംഗ്ലണ്ടിൽ നിന്ന് രണ്ട് എക്സ്-റേ മെഷീനുകൾ ഇറക്കുമതി ചെയ്തു. അവ ഇന്ത്യയിൽ ആദ്യത്തേതാണ്. കൂടാതെ രാജ്യത്തെ ആദ്യത്തെ റേഡിയോളജി വിഭാഗം തുറന്നു.
60 കിടക്കകളുള്ള തീവ്രപരിചരണ യൂണിറ്റ്, കത്തീറ്ററൈസേഷൻ ലാബ്, ന്യൂറോളജി, ന്യൂറോ സർജറി, കാർഡിയോത്തോറാസിക് വാസ്കുലർ സർജറി, നെഫ്രോളജി, പീഡിയാട്രിക്സ് എന്നിവയോടുകൂടി 2016 ഫെബ്രുവരി 12 ന് കേന്ദ്ര ആരോഗ്യ-കുടുംബക്ഷേമ മന്ത്രി 192 കിടക്കകളുള്ള സൂപ്പർ സ്പെഷ്യാലിറ്റി ഹോസ്പിറ്റലിന് അടിത്തറയിട്ടു.
പുറംകണ്ണികൾ
വർഗ്ഗം:അസമിലെ മെഡിക്കൽ കോളേജുകൾ
കടുവായെ പിടിച്ച കിടുവ
കടുവായെ പിടിച്ച കിടുവ എന്ന ചിത്രം 1977ൽ ജയമാരുതി ഫിലിംസ് ബാനറിൽ ടി.ഇ. വാസുദേവൻ നിർമിച്ച് എ.ബി. രാജ് സംവിധാനം ചെയ്തതാണ്. പ്രേം നസീർ, കെ.പി. ഉമ്മർ, ലക്ഷ്മി, സുകുമാരി, ജി.കെ. പിള്ള, പറവൂർ ഭരതൻ, ജയമാലിനി തുടങ്ങിയവർ ഈ ചിത്രത്തിലെ പ്രധാന കഥാപാത്രങ്ങളെ അവതരിപ്പിച്ചു. ശ്രീകുമാരൻ തമ്പി എഴുതി വി. ദക്ഷിണാമൂർത്തി ഈണമിട്ടതാണ് ഇതിലെ ഗാനങ്ങൾ
പാട്ടരങ്ങ്
ഗാനങ്ങൾ :ശ്രീകുമാരൻ തമ്പി ഈണം : വി. ദക്ഷിണാമൂർത്തി
പുറത്തേക്കുള്ള കണ്ണികൾ
വർഗ്ഗം:1977-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:തമ്പി- മൂർത്തി ഗാനങ്ങൾ വർഗ്ഗം:ശ്രീകുമാരൻ തമ്പിയുടെ ഗാനങ്ങൾ വർഗ്ഗം:ദക്ഷിണാമൂർത്തി സംഗീതം പകർന്ന ചലച്ചിത്രങ്ങൾ വർഗ്ഗം:ലക്ഷ്മി അഭിനയിച്ച ചലച്ചിത്രങ്ങൾ വർഗ്ഗം:പ്രേംനസീർ -ലക്ഷ്മി ജോഡി
ജോയൽ (പ്രവാചകൻ)
ഇസ്രയേൽ വംശത്തിലെ ഒരു പ്രവാചകനായിരുന്നു ജോയൽ ( / ˈdʒoʊ əl / ; יוֹאֵל  – Yōʾēl ; Ἰωήλ   – Iōḗl ;    – Yu'il ) ബൈബിളിലെ പന്ത്രണ്ട് ബാലപ്രവാചകരിൽ രണ്ടാമനും പഴയ നിയമത്തിലെ ജോയലിന്റെ പുസ്തകത്തിന്റെ രചയിതാവുമാണ്. ജോയലിന്റെ പുസ്തകത്തിന്റ ആരംഭത്തിൽ, പെഥുവേലിന്റെ പുത്രൻ ( ജോയേൽ 1:1 ) എന്ന് മാത്രമേ പരാമർശമുള്ളൂ.
ജീവിതം
ജോയൽ ക്ര.മു 9-ആം നൂറ്റാണ്ടിൽ ജീവിച്ചിരുന്നതായി ചില വ്യാഖ്യാതാക്കൾ അഭിപ്രായപ്പെടുന്നു, മറ്റുചിലർ അദ്ദേഹം ക്രി.മു 4 അല്ലെങ്കിൽ 5-ആം നൂറ്റാണ്ടിൽ ആയിരിക്കാം ജീവിച്ചിരുന്നത് എന്ന് പറയുന്നു. ജോയലിന്റെ പുസ്തകത്തിൽ ആ കാലഘട്ടത്തിലെ രാജാക്കന്മാരെക്കുറിച്ച് പരാമർശമില്ലാത്തതിനാൽ ജീവിത കാലത്തെ കുറിച്ച് ഇന്നും തർക്കം നിലനിൽക്കുന്നു.
പുരാതന കാലം മുതൽ, ജോയലിനെ ഗുഷ് ഹലാവിൽ അടക്കം ചെയ്തതായി വിശ്വാസിക്കുന്നു.
ക്രിസ്തുമതത്തിൽ
പൗരസ്ത്യ ഓർത്തഡോക്സ് ആരാധനാ കലണ്ടറിൽ, അദ്ദേഹത്തിന്റെ തിരുനാൾ ദിനം ഒക്ടോബർ 19 ആണ്.
റോമൻ രക്തസാക്ഷിശാസ്ത്രത്തിൽ, ജൂലൈ 13 ന് പ്രവാചകനെ അനുസ്മരിക്കുന്നു.
ജൂലായ് 31-ന് അർമേനിയൻ അപ്പസ്തോലിക് ചർച്ചിന്റെ വിശുദ്ധരുടെ കലണ്ടറിൽ മറ്റ് ബാല പ്രവാചകന്മാരോടൊപ്പം അദ്ദേഹത്തെ അനുസ്മരിക്കുന്നു.
ബഹായി വിശ്വാസത്തിൽ
ബഹായി വിശ്വാസത്തിൽ ജോയൽ ഒരു ബാല പ്രവാചകനായി കണക്കാക്കപ്പെടുന്നു. കിതാബ്-ഇ-ഇഖാനിൽ, ജോയലിനെപ്പോലുള്ള പ്രായപൂർത്തിയാകാത്ത പ്രവാചകന്മാരുടെ മുൻ പ്രവചനങ്ങൾക്ക് പ്രതീകാത്മകമായ അർത്ഥവും പ്രാധാന്യവും ഉണ്ടെന്നും പറയുന്നു.
ബാഹ്യ ലിങ്കുകൾ
വർഗ്ഗം:ക്രി.മു. 1-ആം സഹസ്രാബ്ദത്തിൽ ജനിച്ചവർ വർഗ്ഗം:ബൈബിളിലെ കഥാപാത്രങ്ങൾ
പീറ്റർ ക്രിസ്റ്റൻ അസ്ബ്ജോൺസെൻ
ഒരു നോർവീജിയൻ എഴുത്തുകാരനും പണ്ഡിതനുമായിരുന്നു പീറ്റർ ക്രിസ്റ്റൻ അസ്ബ്ജോൺസെൻ (15 ജനുവരി 1812 - 5 ജനുവരി 1885). അദ്ദേഹവും ജോർഗൻ എംഗെബ്രെറ്റ്‌സെൻ മോയും നോർവീജിയൻ നാടോടിക്കഥകൾ ശേഖരിക്കുന്നവരായിരുന്നു. അവരുടെ ജീവിത പ്രവർത്തനങ്ങളിൽ അവർ വളരെ അടുത്ത് ചേർന്നിരുന്നു. അവരുടെ നാടോടി കഥാ ശേഖരങ്ങളെ സാധാരണയായി "അസ്ബ്ജോൺസെൻ ആൻഡ് മോ" എന്ന് മാത്രമേ പരാമർശിക്കാറുള്ളൂ.
പശ്ചാത്തലം
നോർവേയിലെ ക്രിസ്റ്റ്യാനിയയിലാണ് (ഇപ്പോൾ ഓസ്ലോ) പീറ്റർ ക്രിസ്റ്റൻ അസ്ബ്ജോൺസെൻ ജനിച്ചത്. പരമ്പരാഗത ജില്ലയായ ഗുഡ്‌ബ്രാൻഡ്‌സ്‌ദാലിലെ ഒട്ടയിൽ നിന്നുള്ള ഒരു കുടുംബത്തിൽ നിന്നാണ് അദ്ദേഹം വന്നത്, അത് അദ്ദേഹത്തിന്റെ മരണത്തോടെ അവസാനിച്ചുവെന്ന് വിശ്വസിക്കപ്പെടുന്നു. 1833-ൽ അദ്ദേഹം ഓസ്ലോ സർവകലാശാലയിൽ വിദ്യാർത്ഥിയായി. എന്നാൽ 1832-ൽ തന്റെ ഇരുപതാം വയസ്സിൽ അദ്ദേഹം യക്ഷിക്കഥകളും ഇതിഹാസങ്ങളും ശേഖരിക്കാനും എഴുതാനും തുടങ്ങി. പിന്നീട് അദ്ദേഹം നോർവേയുടെ നീളവും വീതിയും കാൽനടയായി നടന്നു. തന്റെ കഥകളിലേക്ക് ചേർത്തു.
റിംഗറികെയിൽ ജനിച്ച ജോർഗൻ മോ, അസ്ബ്ജോൺസനെ ആദ്യമായി കാണുന്നത് അദ്ദേഹത്തിന് പതിനാലു വയസ്സുള്ളപ്പോഴാണ്, ഇരുവരും നോർഡർഹോവ് റെക്ടറിയിൽ ഹൈസ്കൂളിൽ പഠിക്കുമ്പോഴാണ്. റിംഗറിക് മേഖലയിലെ പ്രാദേശിക മ്യൂസിയമായ റിംഗറിക്സ് മ്യൂസിയത്തിന്റെ സ്ഥലമാണ് ഈ കെട്ടിടം, കൂടാതെ അസ്ബ്ജോർൻസണിന്റെയും മോയുടെയും ഓർമ്മക്കുറിപ്പുകൾ അടങ്ങിയിരിക്കുന്നു. അവർ ആജീവനാന്ത സൗഹൃദം വളർത്തിയെടുത്തു. ദേശീയ നാടോടിക്കഥകളുടെ അവശിഷ്ടങ്ങൾക്കായി മോയ് സ്വതന്ത്രമായി അന്വേഷണം ആരംഭിച്ചതായി 1834-ൽ അസ്ബ്ജോൺസെൻ കണ്ടെത്തി; സുഹൃത്തുക്കൾ ആകാംക്ഷയോടെ അവരുടെ ഫലങ്ങൾ താരതമ്യം ചെയ്തു, ഭാവിയിൽ കച്ചേരിയിൽ പ്രവർത്തിക്കാൻ തീരുമാനിച്ചു.
പുറംകണ്ണികൾ
വർഗ്ഗം:1812-ൽ ജനിച്ചവർ വർഗ്ഗം:1885-ൽ മരിച്ചവർ
സാറാ ചൈൽഡ്രസ് പോൾക്ക്
സാറാ ചൈൽഡ്രസ് പോൾക്ക് (ജീവിതകാലം : സെപ്റ്റംബർ 4, 1803 – ആഗസ്റ്റ് 14, 1891) ഐക്യനാടുകളുടെ പതിനൊന്നാമത്തെ പ്രസിഡൻറായിരുന്ന ജയിംസ് പോൾക്കിൻറെ സഹധർമ്മിണിയായിരുന്നു. 1845 മുതൽ 1849 വരെയാണ് അവർ ഐക്യനാടുകളുടെ പ്രഥമവനിതയായിരുന്നിട്ടുള്ളത്.
സാറാ ചൈൽഡ്രസ് 1803 ൽ ഒരു തോട്ടമുടമയും വ്യാപാരിയും ഊഹക്കച്ചവടക്കാരനുമായിരുന്ന ജോയെൽ ചൈൽഡ്രസിൻറെയും എലിസബത്ത് വിറ്റ്സിറ്റ് ചൈൽഡ്രസിൻറെയും ആറു കുട്ടികളിൽ മൂന്നാമത്തെയാളായി ജനിച്ചു. സാറാ അക്കാലത്തെ ഉന്നതവിദ്യാഭ്യാസം സിദ്ധിച്ച പെൺകുട്ടിയായിരുന്നു. 1817 ൽ നോർത്ത് കരോലിന യിലെ വിൻസ്റ്റൺ-സലേമി ലുള്ള മൊറാവിയൻസ് സലേം അക്കാദമിയിലാണ് അവർ വിദ്യാഭ്യാസം ചെയ്തിരുന്നത്. 19 ആം നൂറ്റാണ്ടിൽ സ്ത്രീകൾക്ക് ഉന്നതവിദ്യാഭ്യാസം ലഭ്യമായിരുന്ന ചുരുക്കം ചില വിദ്യാഭ്യാസ സ്ഥാപനങ്ങളിൽ‌ ഒന്നായിരുന്നു ഇത്.
2002- ലെ കോമൺവെൽത്ത് ഗെയിംസിൽ ഇന്ത്യ
മാഞ്ചസ്റ്ററിലെ 2002 ലെ കോമൺവെൽത്ത് ഗെയിംസിൽ ഇന്ത്യ പങ്കെടുത്തിരുന്നു. ഇന്ത്യൻ വനിതാ ദേശീയ ഫീൽഡ് ഹോക്കി ടീം കളിക്കാർക്കിടയിൽ ശ്രദ്ധേയമായിരുന്നു. ഓസ്ട്രേലിയൻ വനിതാ ദേശീയ ഹോക്കി ടീമിനെ തോൽപിച്ചാണ് ഫൈനലിൽ പ്രവേശിച്ചത്. അവർ ഇംഗ്ലീഷ് വനിതാ ഹോക്കി ടീമിനെതിരെ ഫൈനൽ മത്സരം ജയിച്ച് സ്വർണ്ണം കരസ്ഥമാക്കി. ടീമിനെ പരിശീലിപ്പിച്ച മിർ രഞ്ജൻ നേഗിയെ ഈ വിജയം അടയാളപ്പെടുത്തുന്നു. 2007- ൽ ഷാരൂഖ് ഖാൻ അഭിനയിച്ച ചക് ദേ ഇന്ത്യ എന്ന ചലച്ചിത്രത്തിൽ വനിതാ ഹോക്കിയെയും നേഗിയെയും കുറിച്ച് ഗോൾഡ് ലഭിക്കാനുണ്ടായ പ്രചോദനത്തെക്കുറിച്ചും ചിത്രീകരിച്ചിരിക്കുന്നു.
മെഡലുകൾ
2006 -ലെ കോമൺവെൽത്ത് ഗെയിംസിൽ ഇന്ത്യക്ക് ഓസ്ട്രേലിയ, ഇംഗ്ലണ്ട് , കാനഡ എന്നീ ടീമുകളിൽ ഇടയിൽ ആറാം സ്ഥാനം ലഭിച്ചു. , ഇന്ത്യയുടെ തലസ്ഥാനമായ ഡൽഹിയിൽ വച്ചുനടന്ന കോമൺവെൽത്ത് ഗെയിംസിൽ ഇന്ത്യ ആതിഥേയ രാജ്യം ആയിരുന്നു.
ബാഹ്യ ലിങ്കുകൾ
വർഗ്ഗം:കോമൺവെൽത്ത് ഗെയിംസിൽ ഇന്ത്യ
ശ്രീകൃഷ്ണപുരം നിയമസഭാമണ്ഡലം
പാലക്കാട് ജില്ലയിലെ ഒരു നിയമസഭാമണ്ഡലമാണ് ശ്രീകൃഷ്ണപുരം നിയമസഭാമണ്ഡലം
2008-ലെ മണ്ഡലപുനർനിർണ്ണയത്തോടെ ഈ മണ്ഡലം ഇല്ലാതായി.
അവലംബം
വിഭാഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
ദേവേന്ദ്ര ജാചാര്യ
ഇന്ത്യയിലെ പ്രമുഖ പാരാലിമ്പിക് ജാവലിൻ ത്രോ കായിക താരമാണ് ദേവേന്ദ്ര ജാചാര്യ. പാരാലിമ്പിക്‌സിൽ രണ്ടു സ്വർണ്ണ മെഡൽ നേടുന്ന ആദ്യ ഇന്ത്യൻ പാരാലിമ്പ്യനാണ് ദേവേന്ദ്ര. 2004ൽ ഏതൻസിൽ നടന്ന സമ്മർ പാരാലിമ്പിക്‌സിൽ ഇദ്ദേഹം ജാവലിൻ ത്രോയിൽ എഫ്-44 / 46 വിഭാഗങ്ങളിൽ സ്വർണ്ണം നേടി. 2016ൽ ബ്രസീലിലെ റിയോ ഡി ജനീറോവിൽ നടന്ന പാരാലിമ്പിക്‌സിലും ജാവലിൻ ത്രോയിൽ ദേവേന്ദ്ര സ്വർണ്ണം നേടി. തന്റെ തന്നെ 62.15 മീറ്റർ എന്ന നിലവിലെ ലോക റെക്കോർഡ് തിരുത്തിയാണ് ഇദ്ദേഹം സ്വർണ്ണം നേടിയത്. 63.97 മീറ്റർ എന്ന പുതിയ ദൂരം എറിഞ്ഞാണ് റിയോയിൽ ഈ നേട്ടം കരസ്ഥമാക്കിയത്‌. ലോക റാങ്കിങ്ങിൽ മൂന്നാം സ്ഥാനക്കാരനാണ് ഇദ്ദേഹം.
ആദ്യകാല ജീവിതം
1981 ജൂൺ 10ന് രാജസ്ഥാനിലെ ചുരു ജില്ലയിൽ ജനിച്ചു. എട്ടാം വയസ്സിൽ ഒരു മരത്തിൽ കയറുന്നതിനിടെ വൈദ്യുതി കമ്പിയിൽ തട്ടി ഇടതു കൈ നഷ്ടമായി. ദ്രോണാചാര്യ പുരസ്‌കാര ജേതാവ് ആർ ഡി സിങ്ങാണ് ദേവേന്ദ്രയുടെ പരിശീലകൻ.
നേട്ടങ്ങൾ
2002ൽ സൗത്ത് കൊറിയയിൽ നടന്ന എട്ടാമത് ഫാർ ഈസ്റ്റ് ആൻഡ് സൗത്ത് പെസഫിക് (FESPIC) ഗെയിംസിൽ സ്വർണ്ണം നേടി. 20014ൽ ഏതൻസിൽ നടന്ന പാരാലിമ്പിക് ഗെയിംസിലേക്ക് യോഗ്യത നേടി. ഇദ്ദേഹത്തിന്റെ ആദ്യ പാരാലിമ്പിക് അരങ്ങേറ്റമായിരുന്നു ഇത്. ഈ ഗെയിംസിൽ ജാവലിൻ ത്രോയിൽ ലോക റെക്കോർഡ് സ്ഥാപിച്ചു. 59.77 മീറ്റർ എന്ന ലോക റെക്കോർഡ് തിരുത്തിയാണ് 62.15 മീറ്റർ ജാവലിൻ എറിഞ്ഞത്. ഇതോടെ പാരാലിമ്പിക്‌സിൽ ഇന്ത്യയിൽ നിന്ന് സ്വർണ്ണം നേടിയ രണ്ടാമത്തെ കായിക താരമായി ഇദ്ദേഹം. പാരാലിമ്പിക്‌സിൽ സ്വർണ്ണം നേടിയ ആദ്യ ഇന്ത്യക്കാരൻ മുർളികാന്ത് പേട്കറാണ്. 2013ൽ ലിയോണിൽ നടന്ന ഐപിസി അത്‌ലറ്റിക്‌സ് വേൾഡ് ചാംപ്യൻഷിപ്പിൽ എഫ് -46 വിഭാഗം ജാവലിൻ ത്രോയിൽ സ്വർണ്ണം നേടി. 2014ൽ സൗത്ത്‌കൊറിയയിലെ ഇഞ്ചിയോണിൽ നടന്ന ഏഷ്യൻ പാരാ ഗെയിംസിൽ വെള്ളി മെഡൽ നേടി. 2015ൽ ദോഹയിൽ നടന്ന ഐപിസി അത്‌ലറ്റിക്‌സ് വേൾഡ് ചാംപ്യൻഷിപ്പിൽ വെള്ളി മെഡൽ നേടി. 2016ൽ ദുബൈയിൽ നടന്ന ഐപിസി അത്‌ലറ്റിക്‌സ് ഏഷ്യ-ഓഷ്യാനിയ ചാംപ്യൻഷിപ്പിൽ സ്വർണ്ണ മെഡൽ നേടി.
അവലംബം
വർഗ്ഗം:കായികം
അപ്പുലേനി സംസാര
അന്നമാചാര്യ തെലുഗുഭാഷയിൽ രചിച്ചിരിക്കുന്ന ഒരു കർണ്ണാടകസംഗീതകൃതിയാണ് അപ്പുലേനി സംസാര.സിന്ധുഭൈരവിരാഗത്തിൽ തിസ്ര ഏകതാളത്തിലാണ് ഈ കൃതി  ചിട്ടപ്പെടുത്തിയിരിക്കുന്നത്.
പല്ലവി
അപ്പുലേനി സംസാര മൈനപാതേ ചാലു  <BR> തപ്പുലേനി ജീത മൊക്ക താരമൈൻ ജാലു	(അപ്പുലേനി)
ചരണം 1
കന്തലേനി ഗുഡിസൊക്ക ഗമ്പന്തൈന ജാലു  <BR> ചിന്തലേനി യംബലൊക്ക ചാരെഡേ ചാലു  <BR> ജംതഗാനി തരുനി യേജാതൈന നദെചാലു  <BR> വിന്തലേനി സമ്പദൊക്ക വീസമേ ചാലു	(അപ്പുലേനി)
ചരണം 2
തിട്ടുലേനി ബ്രദുകൊക്ക ദിനമൈൻനദെ ചാലു  <BR> മുട്ടുലേനി കൂഡൊക്ക മുദ്ദഡേ ചാലു  <BR> ഗുട്ടുചെഡി മനുകൻടേ   <BR> കൊഞ്ചെപുമേലൈൻ ചാലു  <BR> വട്ടി ജാലി ബഡകൻടേ വച്ചിനന്തേ ചാലു	(അപ്പുലേനി)
ചരണം 3
ലമ്പടി പഡനി മേലു ലവലേശമേ ചാലു  <BR> രൊംപികംബമൌകൻടെ രോയുടേ ചാലു  <BR> രമ്പപു ഗോരികകൻടേ രതി വേങ്കടപതി-  <BR> പമ്പുന നാതനു ജേരേ ഭവമേ ചാലു  (അപ്പുലേനി)
പുറത്തേക്കുള്ള കണ്ണികൾ
വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:അന്നമാചാര്യ ചിട്ടപ്പെടുത്തിയ കൃതികൾ വർഗ്ഗം:സിന്ധുഭൈരവി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:തിസ്ര ഏക താളത്തിൽ ചിട്ടപ്പെടുത്തിയ സംഗീതകൃതികൾ
കുറ്റിപ്പുറം നിയമസഭാമണ്ഡലം
മലപ്പുറം ജില്ലയിലെ ഒരു നിയമസഭാമണ്ഡലമായിരുന്നു കുറ്റിപ്പുറം നിയമസഭാമണ്ഡലം. കേരളം രൂപീകരിക്കുന്നതിനു മുമ്പ് കോട്ടക്കൽ ഫർക്ക എന്ന പേരിൽ മദിരാശി സംസ്ഥാനത്തിന്റെ ഭാഗമായിരുന്നു കുറ്റിപ്പുറം ഉൾക്കൊള്ളുന്ന പ്രദേശം.1952-ൽ മദ്രാസ് സംസ്ഥാനത്തിലേക്കു നടന്ന തെരഞ്ഞെടുപ്പിൽ കോട്ടയ്ക്കൽ ഫർക്കയിൽ നിന്നുള്ള ജനപ്രതിനിധിയായത് ഇന്ത്യൻ യൂണിയൻ മുസ്ലിം ലീഗിന്റെ ചാക്കീരി അഹമ്മദ് കുട്ടി ആയിരുന്നു. കുഞ്ഞുണ്ണി നെടുങ്ങാടിയെയാണ് അന്ന് പരാജയപെടുത്തിയത്.
ഐക്യകേരളത്തിന്റെ രൂപീകരണത്തോടെയാണ് കുറ്റിപ്പുറം നിയോജകമണ്ഡലമായി മാറിയത്. മാറാക്കര,കല്പകഞ്ചേരി,വളവന്നൂർ,ചെറിയമുണ്ടം,തിരുനാവായ,ആതവനാട്, വളാഞ്ചേരി,കുറ്റിപ്പുറം എന്നീ പഞ്ചായത്തുകൾ ഉൾപെട്ടതായിരുന്നു കുറ്റിപ്പുറം നിയോജക മണ്ഡലം. കുറ്റിപ്പുറം നിയോജക മണ്ഡലം ഇന്ത്യൻ യൂണിയൻ മുസ്ലിം ലീഗിന്റെ  പരമ്പരാഗത മണ്ഡലങ്ങളിൽ ഒന്നായിരുന്നു. കേരളം രൂപീകരിച്ചതിനു ശേഷം1957 ൽ നടന്ന ആദ്യ തെരഞ്ഞെടുപ്പിലും കുറ്റിപ്പുറം നിയോജക മണ്ഡലത്തിൽ നിന്ന് വിജയിച്ചത് ചാക്കീരി അഹമ്മദ് കുട്ടി തന്നെയായിരുന്നു. പി.കെ മൊയ്തീൻ കുട്ടിയായിരുന്നു മുഖ്യഎതിരാളി. 1960 ൽ തോറാട്ട് കുഞ്ഞികൃഷണനെ പരാജയപ്പെടുത്തി മുസ്ലിം ലീഗ് നേതാവ്  കെ.എം സീതി സാഹിബ് എം.എൽ.എയും തുടർന്ന് കേരള നിയമസഭയുടെ രണ്ടാമത്തെ സ്പീക്കറുമായി. സീതി സാഹിബിന്റെ മരണത്തെ തുടർന്ന് വന്ന ഉപതെരഞ്ഞെടുപ്പിൽ മുസ്ലിം ലീഗിന്റെ മുഹ്സിൻ ബിൻ അഹമ്മദാണ് വിജയിച്ചത്. കുഞ്ഞികൃഷ്ണൻ തന്നെ ആയിരുന്നു എതിർ സ്ഥാനാർത്ഥി. 1965 വീണ്ടും മുഹ്സിൻ ബിൻ അഹമ്മദും കുഞ്ഞ്കൃഷണനും തമ്മിൽ വീണ്ടും ഏറ്റുമുട്ടിയപ്പോഴും മുസ്ലിം ലീഗ് സ്ഥാനാർത്ഥിക്കു  തന്നെയായിരുന്നു വിജയം. 1967 ൽ മുസ്ലിംലീഗ് സി.എം.കുട്ടിയിലൂടെ വിജയം ആവർത്തിച്ചു. 1970 ഉം1977 ഉം മുസ്ലിം ലീഗ് ചാക്കീരി അഹമ്മദ് കുട്ടിയിലൂടെ മണ്ഡലം നിലനിർത്തി.1980,1982,1987 വർഷങ്ങളിൽ മുസ്ലിം ലീഗിലെ കൊരമ്പയിൽ അഹമ്മദ് ഹാജി കുറ്റിപ്പുറത്തു നിന്നുള്ള എം.എൽ.എയായി. 1991,1996, 2001 നിയമസഭ തെരഞ്ഞെടുപ്പുകളിൽ  പി.കെ കുഞ്ഞാലിക്കുട്ടിയാണ് വിജയിച്ചു വന്നത്. 2006-ൽ നടന്ന വാശിയേറിയ മൽസരത്തിൽ മുസ്ലിം ലീഗ് കുറ്റിപ്പുറത്ത് ആദ്യമായി പരാജയപ്പെട്ടു. മുസ്ലിം ലീഗിൽ നിന്നു പുറത്തുപോയ കെ.ടി ജലീൽ പി.കെ കുഞ്ഞാലിക്കുട്ടിക്കെതിരെ ഇടതുപക്ഷ പിന്തുണയോടെ  മൽസരിക്കുകയും വിജയിക്കുകയുമായിരുന്നു.
2008-ലെ മണ്ഡലപുനർനിർണ്ണയത്തോടെ ഈ മണ്ഡലം ഇല്ലാതായി.
അവലംബം
വിഭാഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ വർഗ്ഗം:1957-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ
ഔറേലിയ മെൻഗിൻ
റിയൂണിയൻ നടിയും സംവിധായികയും നിർമ്മാതാവുമാണ് ഔറേലിയ മെൻഗിൻ-ലെക്രൂൾക്സ്. അവർ "ഈവൻ നോട്ട് ഫിയർ" ഫെസ്റ്റിവലിന്റെ സ്ഥാപകയും ഡയറക്ടറുമാണ്.
അവലംബം
വർഗ്ഗം:ആഫ്രിക്കൻ ചലച്ചിത്ര സംവിധായകർ
മഗ്നോലിയ
210 സ്പീഷീസുകളുള്ള മഗ്നോളിയേസീ കുടുംബത്തിലും മഗ്നോളിയേൽസ് നിരയിൽപ്പെട്ട സപുഷ്പികളുടെ ഒരു വലിയ ജീനസാണ് മഗ്നോലിയ. ഫ്രഞ്ച് സസ്യശാസ്ത്രജ്ഞനായ പിയറി മാഗ്നോളിന്റെ പേരിലാണ് ഇത് അറിയപ്പെടുന്നത്. മഗ്നോളിയ ഒരു പുരാതന ജനുസ്സാണ്. വണ്ടുകൾ വഴിയാണ് പൂക്കളിൽ പരാഗണം നടക്കുന്നത്. വണ്ടുകൾ പരാഗണം നടത്തുമ്പോൾ പൂക്കളുടെ കാർപെലുകൾക്ക് നാശം സംഭവിക്കാതെയിരിക്കാൻ മാഗ്നൊലിയ പൂവുകളുടെ കാർപെലുകൾ  വളരെ പരുക്കനാണ്.
ഉപവിഭാഗത്തിന്റെ ഘടന താഴെ പറയുന്നു:
ഉപജീനസ് മഗ്നോലിയ
പുഷ്പത്തിന്റെ മധ്യഭാഗത്ത് മുൻവശത്തേയ്ക്ക് കാഴ്ച ലഭിക്കുന്നവിധത്തിൽ വിഭജിച്ച് രണ്ടായി പിളർന്ന തുറന്ന കേസരങ്ങൾ കാണുന്നു. ഇലപൊഴിക്കുന്ന അല്ലെങ്കിൽ നിത്യഹരിത, സസ്യങ്ങളിൽ ഇലകൾ കൊഴിഞ്ഞതിനുശേഷം പൂക്കൾ ഉണ്ടാകുന്നു.
ഉപജെനസ് യൂലാനിയ
Anthers open by splitting at the sides, deciduous, flowers mostly produced before leaves (except M. acuminata)
കോഴഞ്ചേരി പാലം
കോഴഞ്ചേരി പാലം പത്തനംതിട്ട ജില്ല യിലെ കോഴഞ്ചേരിയും മാരാമൺ പട്ടണവും തമ്മിൽ ബന്ധിപ്പിക്കുന്ന കോൺക്രീറ്റു പാലമാണ്. ഇത് പമ്പാ നദിക്കു കുറുകെ 1948ൽ ആണു നിർമ്മാണം പൂർത്തിയാക്കിയത്. തിരുവല്ല - പത്തനംതിട്ട - കുമ്പഴ റോഡായ സംസ്ഥാന പാത 07 ആണ് ഈ പാലത്തിലൂടെ കടന്നുപോകുന്നത്. ഈ റോഡിനു ടി. കെ റോഡ് എന്നും പേരുണ്ട്. തിരുവല്ല - കുമ്പഴ ആണ് ടി. കെ. കോഴഞ്ചേരിയും മാരാമൺ പട്ടണവും പമ്പാ നദിയുടെ ഇരു കരകളിലുമായാണ് സ്ഥിതിചെയ്യുന്നത്. മാരാമൺ കൺവൻഷനു പ്രസിദ്ധമാണ് മാരാമൺ. കോഴഞ്ചേരി, പത്തനംതിട്ട ഉൾപ്പെട്ട താലുക്ക് ആകുന്നു.
ഉഷ്ണതരംഗം
‘’’ഉഷ്ണ തരംഗം’’’എന്നത് കുറെ കാലത്തേക്ക് നീണ്ടു നിൽക്കുന്ന  ഉയർന്ന ചൂട് കാലാവസ്ഥയാണ്, ചിലപ്പോൾ ഉയർന്ന ആർദ്രതയും ഉണ്ടാവും പ്രത്യേകിച്ച് കടലിനോട് ചെർന്നാണ് കാണുന്നത്. ചൂടുള്ള കാലാവസ്ഥയിൽ താമസിക്കുന്നവർക്ക് സാധാരണ എന്നു തോന്നുന്നത്, തണുപ്പുരാജ്യങ്ങളിലുള്ളവർക്ക് ഉഷ്ണ തരംഗമാകാം. ഉയർന്ന ഉഷ്ണ തരംഗം കൃഷിനാശത്തിനും ഉയർന്ന വൈദ്യുതി ഉപഭോഗത്തിനും കാരണമാവുന്നു. ഇതൊരു തീവ്രമായ കാലാവസ്ഥയാണ്.ചൂടും സൂര്യപ്രകാശവും കൂടി മനുഷ്യശരീരത്തെ കൂടുതലായി ചൂടാക്കും.
കോഴഞ്ചേരി പാലം
വളരെ വീതികുറഞ്ഞതാണ് ഈ പാലം. വാഹനങ്ങൾ വർദ്ധിക്കുകയും റോഡിന്റെ ആവശ്യം കൂടിയെങ്കിലും ഈ പാലം ഇപ്പോഴും വീതിയില്ലാതെ തന്നെ നിലനിൽക്കുന്നു. ഇതിനടുത്ത് ആധുനിക രീതിയിൽ മറ്റൊരു പാലം പണിയാനുള്ള പ്ലാൻ നിലനിൽക്കുന്നുണ്ട്. പ്രാവർത്തികമായിട്ടില്ലെന്നു മാത്രം. മണൽ വാരൽ ഈ പാലത്തെയും ഭീഷണിപ്പെടുത്തുന്നുണ്ട്.
ഉഷ്ണതരംഗം
നിർവചനം
ഫ്രിഞ്ച് അറ്റ് അൽ( Frich et al.)ന്റെ നിർവചന പ്രകാരം ശരാശരി ഉയർന്ന ഊഷ്മാവിനേക്കാൾ 5ºസെന്റി ഗ്രേഡ് ഊഷ്മാവ്, അഞ്ചു ദിവസം തുടർച്ചയായി കൂടുതലായി ഉണ്ടായായാൽ ഉഷ്ണ തരംഗമായി.( സാധാരണ കാലമായി കണക്കാക്കിയിരുന്നത് 1961 മുതൽ 1990 വരെ)
കോഴഞ്ചേരി പാലം
രൂപരേഖ
ഈ പാലം കോൺക്രിറ്റു കൊണ്ടാണു നിർമ്മിച്ചിരിക്കുന്നത്. 4 ആർച്ചുകൾ ആണ് ഈ പാലത്തിനുള്ളത്. 3 തൂണുകൾ നദിയിൽ നിർമ്മിച്ചിരിക്കുന്നു. കരയോടു ചേർന്ന് ഇരുവശങ്ങളിലും ഓരോ തൂണുകളും ഉണ്ട്. ഇതിന്റെ നീളം --വരും. വീതി -- മീറ്ററാണ്.
ഉഷ്ണതരംഗം
നിർവചനം
അന്തരീക്ഷ വിജ്ഞാനീയത്തിലെ പദാവലിയിലെ വിദഗ്ദ്ധ നിരൂപണം അനുസരിച്ച്, അസ്വാഭാവീകവും അസുഖകരമായ ചൂടും ആർദ്രത കൂടിയതുമായ കാലാവസ്ഥയാണ്. ഒരു ദിവസം മുതൽ ദിവസങ്ങളൊ ആഴ്ചകളൊ നീളാം. 1990ലെ എ.ടി. ബരോ യുടെ നിർവചനം, മൂന്നോ അതിലധികമൊ ദിവസങ്ങളിൽ തണലിലെ ഊഷ്മാവ് 32.2 º സെ.ഗ്രേഡിലും കൂടിയാലാണ്. എന്നാൽ സുഖകരമായ അവസ്ഥ ആ പ്രദേശത്തിനനുസരിച്ച് മാറും.
കോഴഞ്ചേരി പാലം
അവലംബം
വർഗ്ഗം:പമ്പാനദി വർഗ്ഗം:പത്തനംതിട്ട ജില്ലയിലെ പാലങ്ങൾ വർഗ്ഗം:കേരളത്തിലെ പാലങ്ങൾ
ഉഷ്ണതരംഗം
നിർവചനം
നെതർലാന്റ് ൽ തുടർച്ചയായി അഞ്ചുദിവസം ഡി ബിൽറ്റ് എന്ന മുനിസിപ്പൽ പ്രദേശത്ത്25º സെ. ഗ്രേഡിലും കൂടുമ്പോഴാണ്. ഈ നിർവചനമാണ് ബെൽജിയം,ലക്സംബർഗ് എന്നിവിടങ്ങളിൽ അംഗീകരിച്ചിരിക്കുന്നത്.
രൂപീകരണം
ഉന്നത മർദ്ദം ചൂടിനെ ഭൂമിയുടെ പ്രതലത്തോട് ചേർത്ത് നിർത്തുമ്പോഴാണ് ഉഷ്ണ തരംഗം ഉണ്ടാവുന്നത്. മൂവായിരത്തിനും ഏഴായിരത്തി അറുന്നൂര് മീറ്ററിനും ഇടയിൽ ഉയർന്ന മർദ്ദം ഉണ്ടാവുകയും അത്് ഒരു പ്രദേശം മുഴുവൻ കുറേ ദിവസങ്ങളിലേക്ക് നിൽക്കുകയും ചെയ്താൽ ഉഷ്ണതരംഗം ഉണ്ടാവുന്നു. ഇത് വേനൽക്കാലത്ത് (ഉത്തരാർദ്ധഗോളത്തിലും ദക്ഷിണാർദ്ധഗോളത്തിലും) ശക്തിയായ പ്രവാഹം ഉണ്ടാകുമ്പോൾ സാധാറണമാണ്. ശക്ത്യിയായ പ്രവാഹത്തിന്റെ ഭൂമദ്ധ്യയോടടുത്ത ഭാഗങ്ങളിൽ അന്തരീക്ഷത്തിന്റെ മദ്ധ്യ പാളികളിൽ ഉന്നത മർദ്ദം ഉണ്ടാക്കുന്നു. വേനൽക്കാലത്ത് കാലവസ്ഥ വ്യതിയാനം പതുക്കയെ നടക്കുകയുള്ളു. അതിനാൽ മർദ്ദമേഖല പതുക്കയെ മാറുകയുള്ളു,വായു ഉന്നത മർദ്ദ മേഖല്യ്ക്ക് താഴെ പ്രതലത്തിലേക്ക് അടിഞ്ഞ് ഒരു മൂടി പോലെയാകുന്നു.
ഈ വായു മൂടി, ചൂടിനെ മുകളിലേക്ക് പോകാൻ അനുവദിക്കതെ കുടുക്കിലാക്കുന്നു. അതിനാൽ വായു പ്രവാഹം ഇല്ലാതാകുന്നു. അതുകൊണ്ടു തന്നെ മേഘങ്ങൾ വരാതാകുകയും മഴയുടെ സാദ്ധ്യത കുറയുകയും ചെയ്യുന്നു. അതിനാൽ ചൂട് കൂടികൊണ്ടേയിരിക്കും. നമ്മൾ ഉഷ്ണ തരംഗത്തിൽ പെടുകയും ചെയ്യുന്നു.
മാനസികവും സാമൂഹികവും ആയ ഫലങ്ങൾ
അധിക മായ ചൂട് ശാരീരിക ബുദ്ധിമുട്ടുകൾക്കു പുറമെ മാനസിക പിരിമുറുക്കവും ഉണ്ടാക്കും. ഇത് ക്ഷമത കുറയ്ക്കുകയും കുറ്റകൃത്യങ്ങൾ കൂടാനും കാരണമാവുന്നു. t വ്യക്തികൾ തമ്മിലും സമൂഹത്തിലും അഭിപ്രായ വ്യത്യാസങ്ങൾ കൂടും. ചൂട് കൂടുന്നതിനനുസരിച്ച് സംഘട്ടനം, കൊല, ബലാത്സംഗം തുടങ്ങിയ കുറ്റകൃത്യങ്ങൾ കൂടും. രാഷ്ട്രീയ അസ്ഥിരതയുള്ള രാജ്യങ്ങളിൽ ചൂട് കൂടുമ്പോൾ ആഭ്യന്തര യുദ്ധത്തിനു സാദ്ധ്യത കൂടും
പോരാതെ കൂടിയ ചൂട് വരുമാനത്തേയും ബാധിക്കും. അമേരിക്കൻ ഐക്യ നാടുകളിൽ നടത്തിഅ പഠനത്തിൽ 15 ° സെ. ഗ്രേഡിനു മുകളിൽ ഓരോ ഡിഗ്രിക്കും ഒരു ദിവസം 1.7% ഉത് പാദനക്കുറവുണ്ടായി എന്നു കണ്ടു.
ഇന്ത്യയിൽ
വേനൽകാലത്ത് ഉത്തര- പശ്ചിമ ഇന്ത്യയിൽ സാധാരണ ഉണ്ടാവുന്നതിനേക്കാൾ അസ്വാഭാവികമായി ഉയർന്ന ഊഷ്മാവുണ്ടാവുന്ന കാലമാണ്, ഉഷ്ണ തരംഗം. അധികവും മാർച്ചിനും ജൂണിനും ഇടയ്ക്കാണ് ഉണ്ടാവുക, അപൂർവമായി ജൂലായിലും. ഉയർന്ന ചൂടും അതിനോടനുബന്ധിച്ച അന്തരീക്ഷവും ജനജീവിതത്തെ ദുരിതത്തിലാക്കും. ചിലപ്പോൾ മരണവും സംഭവിക്കും.
ഭാരത കാലവസ്ഥ പഠന വകുപ്പ് ചില ഉഷ്ണതരംഗത്തെ കുറിച്ച് മാനദണ്ഡം പുറത്തിറക്കിയിട്ടുണ്ട്.
പ്രഥമ ശുശ്രൂഷ
•	* തണുപ്പുള്ള സ്ഥലത്ത്കിടത്തുക, നനഞ്ഞതുണികൊണ്ട് ശരീരം മുഴുവൻ തുടയ്ക്കുക, ശരീരം ഇടയ്ക്കിടെ കുളിപ്പിക്കുക. തലയിൽ സാധാരണ ചൂടിലുള്ള വെള്ളം ഒഴിക്കുക. ശരീരോഷ്മാവ് സാധാരണ നിലയിലേക്ക് എത്തിക്കുക. •	* പുനർജലീകരണത്തിനായി ഓ. ആർ. എസ്. ലായനി, നാരങ്ങവെള്ളം, കഞ്ഞിവെള്ളം,സംഭാരം കൊടുക്കുക. •	*സൂര്യാഘാതം മരണ കാരണം ആവാമെന്നുള്ളതുകൊണ്ട് പറ്റാവുന്നത്ര നേരത്തെ ആരോഗ്യകേന്ദ്രത്തിലെത്തിക്കുക.
പൊരുത്തപ്പെടൽ
തണുത്തകാലാവസ്ഥയുള്ള സ്ഥലത്തു നിന്നും ഉഷണതരംഗമുള്ളിടത്തേക്ക് വന്നാൽ ശരീരം അന്തരീക്ഷവുമായി ചേർന്നു പോകന്നു വരെ ഒരാഴ്ചയ്ക്ക് പുറത്തിറങ്ങതിരിക്കുക.ധാരാളം വെള്ളം കുടിക്കണം. പിന്നീട് കുറേശ്ശേയായി പുറത്തിറങ്ങി പതുക്കെ ഉഷ്ണ തരംഗവുമായി പൊരുത്തപ്പെടം
അവലംബം
വർഗ്ഗം:പ്രകൃതി പ്രതിഭാസങ്ങൾ വർഗ്ഗം:ഉഷ്ണതരംഗങ്ങൾ
എ. കണാരൻ
കേരളത്തിലെ പ്രമുഖനായ പൊതുപ്രവർത്തകനായിരുന്നു '''എ. കണാരൻ'''(1935 - 19 ഡിസംബർ2004). സി.പി.ഐ.എമ്മിന്റെയും കേരള സംസ്ഥാന കർഷക തൊഴിലാളി യൂണിയന്റെയും സമുന്നത നേതാവായിരുന്നു. എട്ടു ഒൻപതും പത്തും കേരള നിയമസഭകളിൽ കോഴിക്കോട് ജില്ലയിലെ മേപ്പയൂർ നിയമസഭാമണ്ഡലത്തെ പ്രതിനിധീകരിച്ചു.
ജന്മിത്തവും, അവർ കീഴാളർക്കെതിരേ നടത്തിയിരുന്ന ക്രൂരതകളും കണ്ടുവളർന്ന കണാരന്റെയുള്ളിൽ അതെല്ലാം നിർത്തലാക്കണമെന്ന ദൃഢനിശ്ചയം രൂപപ്പെട്ടു. കമ്മ്യൂണിസ്റ്റ് പാർട്ടിയിൽ ചേർന്ന് രാഷ്ട്രീയപ്രവർത്തനം ആരംഭിച്ചു. കർഷകതൊഴിലാളികളെ സംഘടിപ്പിച്ചു അവരുടേതായ പ്രശ്നങ്ങൾക്ക് പരിഹാരം കാണാൻ ശ്രമിച്ചു. നിരവധി തവണ പോലീസിന്റേയും, മറ്റു ജന്മി കിങ്കരന്മാരുടേയും ക്രൂരമർദ്ദനങ്ങൾക്കിരയായി. കണാരൻ, 2004 ഡിസംബർ 19 ന് അന്തരിച്ചു.
ആദ്യകാല ജീവിതം
എടച്ചേരി അരയാക്കൂൽ കണ്ണന്റെയും മാതയുടെയും അഞ്ചു മക്കളിൽ മൂന്നാമത്തെ മകനാണ്. എടച്ചേരിക്കുന്ന് യു.പി.സ്കൂളിലായിരുന്നു പ്രാഥമിക വിദ്യാഭ്യാസം. തൊട്ടടുത്തുള്ള കോവിലകം സ്കൂളിൽ കീഴാളർക്കു പ്രവേശനമില്ലാതിരുന്നതുകൊണ്ട് ആറുകിലോമീറ്റർ അകലെയുള്ള വരിശ്യക്കുനി സ്കൂളിലായിരുന്നു പിന്നീടുള്ള പഠനം. എന്നാൽ അതിനുശേഷം വിദ്യാഭ്യാസം തുടരാൻ കഴിഞ്ഞില്ല. ജന്മിത്തവും, അവരുടെ ക്രൂരതകളും കണ്ടായിരുന്നു ബാലനായിരുന്ന കണാരൻ വളർന്നത്. കീഴാളരുടെ കഷ്ടപ്പാടുകൾക്ക് എന്നാണൊരറുതിവരുക എന്ന തന്റെ അമ്മയുടെ ചോദ്യമാണ് പൊതുപ്രവർത്തനത്തിനിറങ്ങാൻ തനിക്കു പ്രചോദനമായതെന്ന് കണാരൻ തന്റെ ആത്മകഥയിൽ രേഖപ്പെടുത്തിയിരിക്കുന്നു. ആദ്യകാല കമ്മ്യൂണിസ്റ്റ് നേതാവായിരുന്ന ഇ.വി.കുമാരനാണ് കണാരനെ കമ്മ്യൂണിസ്റ്റ് പാർട്ടിയിലേക്ക് അടുപ്പിച്ചത്. പതിമൂന്നാമത്തെ വയസ്സിലായിരുന്നു കണാരൻ കമ്മ്യൂണിസ്റ്റ് പ്രസ്ഥാനത്തിലേക്കെത്തി ചേരുന്നത്. പാർട്ടിക്ക് നിരോധനം വന്നകാലത്ത്, നേതാക്കൾക്ക് അകമ്പടി പോവുക എന്നതായിരുന്നു ആദ്യകാല പ്രവർത്തനം. കൂടാതെ പോലീസുകാരോ മറ്റു ശത്രുക്കളോ വരുന്നുണ്ടോ എന്ന് നിരീക്ഷിക്കുക ഇവയൊക്കെയായിരുന്നു ബാലനായിരുന്ന കണാരൻ പാർട്ടിക്കുവേണ്ടി ചെയ്തിരുന്നത്.
രാഷ്ട്രീയ ജീവിതം
അടിച്ചമർത്തലിനും നീതി നിഷേധത്തിനുമെതിരെ കർഷകത്തൊഴിലാളികളെ സംഘടിപ്പിച്ചാണ് എ. കണാരൻ പൊതു പ്രവർത്തന രംഗത്തെത്തിയത്. 1957 ൽ കമ്മ്യൂണിസ്റ്റ് പാർട്ടിയിൽ ചേർന്നു. ജാതിയിൽ താഴ്ന്നവരോടുളള 'ചെക്കൻ' വിളിക്കെതിരായി സമരത്തിനു നേതൃത്ത്വം നൽകി. സമരങ്ങളുടെ ഭാഗമായി ദീർഘകാലം ജയിലിൽ കിടന്നു. ആദിവാസി ക്ഷേമ സമിതിയുടെ രക്ഷാധികാരിയായും കർഷകത്തൊഴിലാളി യൂണിയൻ ദേശീയ വൈസ് പ്രസിഡന്റായും വ്യാപാരി വ്യവസായി സമിതി സംസ്ഥാന രക്ഷാധികാരിയായും പ്രവർത്തിച്ചു. 1987 മുതൽ തുടർച്ചയായി 14 വർഷം മേപ്പയ്യൂർ നിയമസഭാമണ്ഡലത്തെ നിയമസഭയിൽ പ്രതിനിധീകരിച്ചു. സി.പി.എം. സംസ്ഥാന സെക്രട്ടേറിയററ് അംഗമായും സംസ്ഥാന കമ്മിറ്റി അംഗമായും പ്രവർത്തിച്ചു.
നാദാപുരത്ത് 1967 ൽ നടന്ന കുടിയേറ്റ സമരത്തിൽ നേതൃനിരയിൽ കണാരനായിരുന്നു. ഗുണ്ടകളും, കർഷകരും തമ്മിലേറ്റുമുട്ടിയപ്പോൾ രണ്ടുപേർ മരണമടയുകയും ആ കേസിൽ കണാരൻ ഒന്നാം പ്രതിയായി കേസ് എടുക്കുകയും ചെയ്തു. ഈ കേസ് പിന്നീട് സർക്കാർ ഇടപെട്ട് ഒത്തുതീർപ്പാക്കുകയായിരുന്നു. 1972ൽ ഇ.വി.കുമാരന്റെ നേതൃത്വത്തിൽ നടന്ന തോട്ടക്കാട് മിച്ച ഭൂമിസമരത്തിലും മുൻപന്തിയിൽ കണാരനായിരുന്നു.
അവലംബം
വർഗ്ഗം:1935-ൽ ജനിച്ചവർ വർഗ്ഗം: 2004-ൽ മരിച്ചവർ വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ വർഗ്ഗം:ഡിസംബർ 19-ന് മരിച്ചവർ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ വർഗ്ഗം:എട്ടാം കേരള നിയമസഭാംഗങ്ങൾ വർഗ്ഗം:ഒൻപതാം കേരള നിയമസഭാംഗങ്ങൾ വർഗ്ഗം:പത്താം കേരള നിയമസഭാംഗങ്ങൾ
പനങ്കിപ്പള്ളി വേണുഗോപാൽ
ഹൃദയ ശസ്ത്രക്രിയയുടെ തുടക്കക്കാരനായി പരക്കെ കണക്കാക്കപ്പെടുന്ന ആന്ധ്രാപ്രദേശിലെ രാജമുണ്ട്രിയിൽ നിന്നുള്ള ഇന്ത്യൻ ഒരു കാർഡിയോവാസ്കുലർ സർജനും ആശുപത്രി അഡ്മിനിസ്ട്രേറ്ററുമാണ് പനങ്കിപ്പള്ളി വേണുഗോപാൽ. വൈദ്യശാസ്ത്രരംഗത്തെ സമഗ്ര സേവനങ്ങൾക്ക് ഇന്ത്യാ സർക്കാർ അദ്ദേഹത്തെ 1998 ൽ ഏറ്റവും ഉയർന്ന മൂന്നാമത്തെ സിവിലിയൻ അവാർഡായ പത്മഭൂഷൺ നൽകി ആദരിച്ചു.
ലൈഫ് സ്കെച്ച്
1942 ജൂലൈ 6 ന് ദക്ഷിണേന്ത്യൻ സംസ്ഥാനമായ ആന്ധ്രാപ്രദേശിലെ രാജമുണ്ട്രിയിലാണ് വേനുഗോപാൽ ജനിച്ചത്. എം‌ബി‌ബി‌എസ് നേടുന്നതിനായി 1959 ൽ ന്യൂഡൽഹിയിലെ ഓൾ ഇന്ത്യ ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിൽ (എയിംസ്) ചേർന്നു. ഉന്നത വിദ്യാഭ്യാസത്തിന് ഇൻസ്റ്റിറ്റ്യൂട്ടിൽ തന്നെ തുടർന്നു. അദ്ദേഹത്തിന്റെ ആദ്യത്തെ ബിരുദാനന്തര ബിരുദം മാസ്റ്റർ ഓഫ് സർജറി (എം‌എസ്) ആയിരുന്നു, തുടർന്ന് എം‌സി‌എച്ച് കാർഡിയോവാസ്കുലർ തോറാസിക് സർജറിയിൽ ബിരുദം നേടി.
1970-71 ൽ സ്പെഷ്യലൈസേഷനുശേഷം അദ്ദേഹം എയിംസ് ഫാക്കൽറ്റിയിൽ ചേർന്നു. തന്റെ കരിയറിന്റെ പ്രധാന ഭാഗം എയിംസിൽ ചെലവഴിച്ചു, അവിടെ അദ്ദേഹം ക്രമേണ ഉയർന്നു, പ്രൊഫസർ, ഡിപ്പാർട്ട്മെന്റ് ഹെഡ്, പിന്നെ ഡീൻ എന്നീ നിലകളിൽ സേവനമനുഷ്ഠിച്ചു. 2003.
എയിംസ് ചേർന്ന ശേഷം ഉടൻ വേണുഗോപാൽ രണ്ട് വിപുലമായ പരിശീലന പരിപാടികൾ, മുതിർന്നവരുടെ പങ്കെടുത്തു. ഡെന്റെൻ കൂലെയുടെ നേതൃത്വത്തിൽ ടെക്സാസ് ഹാർട്ട് ഇൻസ്റ്റിറ്റ്യൂട്ടിൽ ഹൃദയം ത്രന്നുള്ള ശസ്ത്രക്രിയയും ന്യൂയോർക്ക് ബഫലോയി ലെ കുട്ടികളുടെ ആശുപത്രിയിൽ എസ് സുബ്രഹ്മണ്യത്തിനു കീഴിൽ കുട്ടികളുട ഹൃദയം തുറന്നുള്ള ശസ്ത്രക്രിയയും ചെയ്തതിനുശേഷം അദ്ദേഹം പ്രൊഫസർ എൻ. ഗോപിനാഥിനു കീഴിൽ എയിംസിൽ 1974 -ൽ ഹൃദയം തുറന്നുള്ള ശസ്ത്രക്രിയ തുടങ്ങി. ഇതിനുശേഷം കാർഡിയോത്തോറാസിക് സയൻസസ് സെന്റർ സ്ഥാപിക്കപ്പെട്ടു, അവിടെ അദ്ദേഹം 1994 ഓഗസ്റ്റ് 3 ന് ഇന്ത്യയിൽ ആദ്യത്തെ ഹൃദയമാറ്റ ശസ്ത്രക്രിയ നടത്തി, പിന്നീട് ഏഷ്യയിൽ ആദ്യമായി ഇടത് വെൻട്രിക്കുലാർ അസിസ്റ്റ് ഉപകരണം സ്ഥാപിച്ചു
എയിംസിൽ നിന്ന് വിരമിച്ച ശേഷം വേണുഗോപാൽ ഹരിയാനയിലെ ഗുഡ്ഗാവിലെ ആൽക്കെമിസ്റ്റ് ഇൻസ്റ്റിറ്റ്യൂട്ട് ഓഫ് മെഡിക്കൽ സയൻസസിലേക്ക് കാർഡിത്തോറാസിക് വിഭാഗം മേധാവിയായി മാറി. 55 ആം വയസ്സിൽ അദ്ദേഹം വിവാഹിതനായി ഒരു മകളുണ്ട്.
നേട്ടങ്ങൾ
രാജ്യത്ത് ആദ്യത്തെ ഹൃദയമാറ്റ ശസ്ത്രക്രിയ നടത്തിയ വേണുഗോപാൽ ഇപ്പോൾ 26 ട്രാൻസ്പ്ലാൻറുകൾ നടത്തി. ഏഷ്യയിൽ 90 ദിവസത്തിലധികം നീണ്ടുനിൽക്കുന്ന ഇടത് വെൻട്രിക്കുലാർ അസിസ്റ്റ് ഉപകരണത്തിന്റെ ആദ്യ ഇംപ്ലാന്റേഷൻ അദ്ദേഹം നിർവഹിച്ചു. അദ്ദേഹം സ്റ്റെം സെൽ തെറാപ്പി തുടങ്ങി. ഓട്ടോലോഗോസ് വിന്യസിച്ച് ഇന്ത്യയിൽ ആദ്യമായി സ്റ്റെം സെൽ അറ്റകുറ്റപ്പണി നടത്തി ഹൃദയമാറ്റത്തിനുപകരമായി മയോകാർഡിയത്തിൻറെ റിപ്പയർ ചെയ്ത് അദ്ദേഹം 26 രോഗികൾക്ക് നടപ്പിലാക്കി. ടൈപ്പ് II പ്രമേഹ ചികിത്സയ്ക്കായി പാൻക്രിയാസിൽ സ്റ്റെം സെൽ ഇംപ്ലാന്റേഷൻ നടപടിക്രമങ്ങൾ അദ്ദേഹം ആരംഭിച്ചു. വേണുഗോപാലിന്റെ ക്രെഡിറ്റിൽ, 50,000 ത്തിലധികം ഓപ്പൺ ഹാർട്ട്, 12,000 അടഞ്ഞ ഹൃദയ ശസ്ത്രക്രിയകൾ എന്നിവയിൽ അദ്ദേഹത്തിന്റെ പങ്കാളിത്തത്തെക്കുറിച്ച് മാധ്യമ റിപ്പോർട്ടുകൾ ഒരേ മനസ്സിൽ പറയുന്നുണ്ട്. ലോകമെമ്പാടുമുള്ള നൂറിലധികം കാർഡിയോ തോറാസിക് സർജൻമാരുണ്ട് ഒരു അംഗീകൃത പരിശീലകനായ അദ്ദേഹത്തിന്റെ കീഴിൽ പരിശീലിച്ചത്.
അഡ്മിനിസ്ട്രേറ്റീവ് രംഗത്ത്, എൻ. ഗോപിനാഥിനൊപ്പം എയിംസിൽ ഓപ്പൺ ഹാർട്ട് സർജറി ആരംഭിച്ചു. കാർഡിയോത്തോറാസിക് സയൻസസ് സെന്റർ സ്ഥാപിച്ചതിനു പിന്നിലും അദ്ദേഹം ഉണ്ടായിരുന്നു, പിന്നീട് ഇത് ഇന്ത്യയിലെ ആദ്യത്തെ ശ്രവണ ട്രാൻസ്പ്ലാൻറ് ശസ്ത്രക്രിയയുടെയും ഏഷ്യയിലെ ആദ്യത്തെ ഇടത് വെൻട്രിക്കുലാർ അസിസ്റ്റ് ഡിവൈസ് ഇംപ്ലാന്റേഷന്റെയും വേദിയായി മാറി. പ്രതിവർഷം 3500 ഓപ്പൺ ഹാർട്ട് ശസ്ത്രക്രിയകൾ കേന്ദ്രം കൈകാര്യം ചെയ്യുന്നു.
ആദ്യത്തെ ഹൃദയമാറ്റ ശസ്ത്രക്രിയ
അവയവം മാറ്റിവയ്ക്കൽ ബിൽ 1994 ഇന്ത്യൻ പാർലമെന്റിൽ 1994 മെയ് മാസത്തിൽ പാസാക്കി. 1994 ഓഗസ്റ്റ് 3 ന് വേണുഗോപാൽ ഡോക്ടർമാരുടെ ഒരു ടീമിനെ നയിച്ചപ്പോൾ അന്തിമ അംഗീകാരത്തിനായി ബിൽ രാഷ്ട്രപതിയുടെ പട്ടികയിൽ ഉണ്ടായിരുന്നു. വേണുഗോപാൽ നടത്തിയ 26 ഹൃദയമാറ്റ ശസ്ത്രക്രിയകളിൽ ആദ്യത്തേതാണ് ഇത്.
വിവാദങ്ങൾ
അടുത്ത 5 വർഷത്തേക്ക് അദ്ദേഹത്തെ നിലനിർത്താനുള്ള വ്യവസ്ഥയും അടുത്ത ഉത്തരവുകൾ വരെ ഇൻസ്റ്റിറ്റ്യൂട്ടിന്റെ ഡയറക്ടറായി 61 വയസിലും ഇതിനകം വിരമിക്കൽ പ്രായം കഴിഞ്ഞും വേണുഗോപാലിനെ നിയമിച്ചതും ആയിരുന്നു ഫാക്കൽറ്റിയുടെ മറ്റൊരു വിഷമം, അതാവട്ടെ 6 മുതിർന്ന ഫാക്കൽറ്റി അംഗങ്ങളുടെ സാധ്യതകൾ ഇല്ലാതാക്കിയതായും റിപ്പോർട്ടുണ്ട്. മുഴുവൻ സമയ ശ്രദ്ധ ആവശ്യമുള്ളതിനാൽ കാർഡിയോവാസ്കുലർ സയൻസസ് ഹെഡ്, കാർഡോത്തോറാസിക്, വാസ്കുലർ സർജറി മേധാവി എന്നീ രണ്ട് തസ്തികകൾ ഒരുമിച്ച് വഹിക്കുന്ന കാരണത്താലും ഡയറക്ടർക്കെതിരെ അവർക്കെതിരെ വിമർശനമുണ്ടായി. 2007 നവംബർ 29 ന് പ്രൊഫ. വേണുഗോപാലിനെ പ്രൊഫ. ഫോറൻസിക് മെഡിസിൻ അതോറിറ്റിയായ ടിഡി ഡോഗ്രയ്ക്കുവേണ്ടി,   കേന്ദ്ര ആരോഗ്യ കുടുംബക്ഷേമ മന്ത്രി അൻബുമാനി രാമദോസിന്റെ ഉത്തരവ് പ്രകാരം നീക്കുകയും ചെയ്തു, അതിനുകാരണമായി പറഞ്ഞത് വേണുഗോപാൽ കേന്ദ്ര സർക്കാരിനെ പരസ്യമായി വിമർശിച്ചെന്നായിരുന്നു. ക്വാട്ട വിഷയം കൈകാര്യം ചെയ്യുന്നതിൽ ആരോഗ്യ-കുടുംബക്ഷേമ മന്ത്രാലയം സന്തുഷ്ടരല്ലെന്നാണ് റിപ്പോർട്ട്. സർവ്വകലാശാലാ സീറ്റുകളിൽ 50 ശതമാനവും സാമൂഹ്യ പിന്നോക്കം നിൽക്കുന്നവർക്കായി നീക്കിവയ്ക്കാൻ സർക്കാർ പദ്ധതിയിട്ടിരുന്നു. വേണുഗോപാൽ വിദ്യാർത്ഥികളുടെ വികാരത്തിന്റെ പേരുപറഞ്ഞ് ഇതിനെ എതിർത്തു. സുപ്രീം കോടതിയിൽ കേസിനുപോയ അദ്ദേഹം വിരമിക്കുന്നതിന് മുമ്പ് 2008 ലെ വേനൽക്കാല അവധിക്കാലത്ത് 45 ദിവസം തൽസ്ഥാനത്ത് പുനഃസ്ഥാപിക്കപ്പെട്ടു.
എയിംസിന്റെ പ്രവർത്തനത്തെക്കുറിച്ച് റിപ്പോർട്ടുചെയ്യാനും മെച്ചപ്പെടുത്തലുകൾക്കായി ശുപാർശകൾ നൽകാനും പ്രശസ്ത കാർഡിയോത്തോറാസിക് സർജനായ എം. എസ്. വലിയത്താനെ മന്ത്രാലയം നിയോഗിച്ചിരുന്നു. എയിംസിന്റെ പ്രവർത്തനത്തിൽ മന്ത്രാലയത്തിന്റെ ഇടപെടലിൽ വേണുഗോപാൽ അതൃപ്തിയുണ്ടെന്നും റിട്ട് പെറ്റീഷൻ വഴി സുപ്രീം കോടതിയിൽ അവസാനിപ്പിക്കുന്നതിനെ എതിർത്തു. 2006 ജൂലൈ 7 ന് തീരുമാനത്തിന്റെ സാധുത വിലയിരുത്തുന്നതുവരെ കോടതി ഇടക്കാല ഉത്തരവ് പുറപ്പെടുവിച്ചു. നീണ്ടുനിന്ന നിയമപോരാട്ടത്തിനുശേഷം, സുപ്രീം കോടതി 2008 ഏപ്രിൽ 8 ന് വേണുഗോപാലിനെ പുനഃസ്ഥാപിച്ചു, ഗവൺമെന്റിന്റെ നടപടി മാലഫൈഡ് ആണെന്നും ഭരണഘടനാവിരുദ്ധമാണെന്നും വിശേഷിപ്പിച്ചുകൊണ്ടാണ് അദ്ദേഹത്തിനനുകൂലമായ വിധി വന്നത്.
അവാർഡുകളും അംഗീകാരങ്ങളും
'അക്കാദമിക് അംഗീകാരങ്ങൾ' 'സാമൂഹിക അംഗീകാരങ്ങൾ'
അവലംബം
^ https://www.firstpost.com/india/keep-the-student-in-you-alive-says-pm-modi-at-aiims-convocation-1765779.html
പുറത്തേക്കുള്ള കണ്ണികൾ
വർഗ്ഗം:ഇരുപതാം നൂറ്റാണ്ടിലെ ഇന്ത്യൻ മെഡിക്കൽ ഡോക്ടർമാർ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1942-ൽ ജനിച്ചവർ
ചേരൂർ നേർച്ച
1843 ഇൽ ബ്രിട്ടീഷ് സൈന്യത്തിനെതിരായി മലബാറിൽ അരങ്ങേറിയ ചേരൂർ വിപ്ലവത്തിൽ പടവെട്ടി കൊല്ലപ്പെട്ട മാപ്പിള പോരാളികളുടെ സ്‌മരണാർത്ഥം ആണ്ടുതോറും മൃത ശരീരങ്ങൾ അടക്കം ചെയ്ത കല്ലറകൾ സ്ഥിതി ചെയ്യുന്നയിടത്തും പരിസരത്തും നടത്തപ്പെടുന്ന അനുസ്മരണ പരിപാടികളാണ് ചേരൂർ നേർച്ച, ചേരൂർ ആണ്ട് നേർച്ച , ചേരൂർ മഖാം ഉറൂസ് എന്നൊക്കെയറിയപ്പെടുന്നത്. ദൈവിക പ്രാർത്ഥനകൾ, ഖുറാൻ പാരായണം, നബി സലാത്തുകൾ,ദിക്റുകൾ, കൊല്ലപ്പെട്ടവരുടെ പ്രകീർത്തനങ്ങൾ, ചരിത്ര വിവരണങ്ങൾ, അന്നദാനം എന്നിവകളാണ് നേർച്ചയുമായി ബന്ധപ്പെട്ടു നടക്കുന്നത്. മമ്പുറം സയ്യിദ് ഫസൽ ആണ് ചേരൂർ നേർച്ചയ്ക്ക് ആരംഭം കുറിക്കുന്നത്.
ബ്രിട്ടീഷ് വിരുദ്ധത വളർത്തുന്നു എന്നകാരണത്താൽ ചേരൂർ നേർച്ചയും, രക്തസാക്ഷികളുടെ പ്രകീർത്തനങ്ങളും ഇവിടേക്കുള്ള സന്ദർശന യാത്രകളുമെല്ലാം ബ്രിട്ടീഷ് ഇന്ത്യ സർക്കാർ വിലക്കേർപ്പെടുത്തിയിരുന്നു.
അവലംബം
വർഗ്ഗം:മുസ്ലീങ്ങളുടെ ആഘോഷങ്ങൾ
സൂസെയ്ൻ ടാസിയർ
സൂസെയ്ൻ ടാസ്സിയർ-ചാർലിയർ (ജീവിതകാലം: ജൂൺ 4, 1898 - മാർച്ച് 12, 1956) ഒരു ബെൽജിയൻ ചരിത്രകാരിയും രാഷ്ട്രീയ പ്രവർത്തകയും ഫെമിനിസ്റ്റും പ്രൊഫസർ ഓർഡിനയറുമായിരുന്നു. തന്റെ രാജ്യത്ത് ഉന്നത വിദ്യാഭ്യാസ ബിരുദം നേടിയ ആദ്യത്തെ ബെൽജിയൻ വനിതയായി അവർ അറിയപ്പെടുന്നു.
ജീവചരിത്രം
1898 ജൂൺ 4-ന് ആന്റ്‌വെർപ്പിലാണ് സൂസെയ്ൻ ടാസിയർ ജനിച്ചത്. മേജർ ജനറൽ എമിൽ ടാസിയർ ആയിരുന്നു അവളുടെ പിതാവ്. അവൾ എക്കോൾ നോർമലെ ഡി ബ്രക്‌സെൽസിൽ പഠനം ആരംഭിച്ചു. ഒന്നാം ലോകമഹായുദ്ധം അവളെ വിദേശത്ത് തൻറെ  സെക്കൻഡറി വിദ്യാഭ്യാസം തുടരാനും പൂർത്തിയാക്കാനും നിർബന്ധിതയാക്കിയതോടെ അവർ ആദ്യം യുണൈറ്റഡ് കിംഗ്ഡത്തിലെ ഐൽ ഓഫ് വൈറ്റിലും പിന്നീട് ഫ്രാൻസിലെ വെർസൈൽസിലും പഠനം നടത്തി. യുദ്ധാനന്തരം ബെൽജിയത്തിൽ തിരിച്ചെത്തിയ അവർ 1919-ൽ യൂണിവേഴ്‌സിറ്റി ലിബ്രെ ഡി ബ്രക്‌സെൽസിൽ (ULB) പ്രവേശനം നേടുകയും അവിടെ ചരിത്ര പഠനത്തിലേർപ്പെടുകയും ചെയ്തു. ഫ്രാൻസ് വാൻ കാൽക്കന്റെ പ്രേരണയാൽ, അവൾ സമകാലിക ചരിത്രത്തിലേക്ക് തിരിയുകയും L'origine et l'évolution du Vonckisme എന്ന പേരിൽ ഒരു തീസിസ് തയ്യാറാക്കുകയും അത് 1923-ൽ ഡോക്ടറേറ്റ് നേടാൻ അവളെ പ്രാപ്തയാക്കുകയും ചെയ്തു. അതിനുശേഷം 1924 ജൂലൈയിൽ ഷാർബീക്കിലെ ലെയ്സി എമിൽ മാക്സിൽ പ്രവേശിച്ചു.
ബിൽ വുഡ്ഫുൾ
ഓസ്ട്രേലിയക്കാരനായ ഒരു ക്രിക്കറ്റ് കളിക്കാരനായിരുന്നു വില്ല്യം മാൽഡൺ ബിൽ വുഡ്ഫുൾ(ജനനം:1987 ഓഗസ്റ്റ് 22- മരണം:1965 ഓഗസ്റ്റ് 11) എന്ന ബിൽ വുഡ്ഫുൾ. 1926 മുതൽ 1934 വരെയാണ് ബിൽ വുഡ്ഫുൾ ഓസ്ട്രേലിയയ്ക്കു വേണ്ടി കളിച്ചത്. ഓസ്ട്രേലിയൻ ടീമിന്റേയും വിക്ടോറിയ ടീമിന്റെയും നായകസ്ഥാനങ്ങൾ വുഡ്ഫുൾ വഹിച്ചിട്ടുണ്ട്. 1932-33 കാലഘട്ടത്തിലെ ബോഡിലൈൻ സീരിസിലെ വുഡ്ഫുളിന്റെ പക്വമായ പെരുമാറ്റം ശ്രദ്ധേയമാണ്. ഒരു അധ്യാപകനായി പരീശീലനം കിട്ടിയ വുഡ്ഫുൾ പ്രശസ്തനായത് കളിക്കാരൻ എന്ന നിലയിലാണ്. ക്ഷമയും പ്രതിരോധത്തിലൂന്നിയ ബാറ്റിംഗ് നിപുണതയും അദ്ദെഹത്തെ മികച്ച ഒരു മുൻ നിര ബാറ്റ്സമാനാക്കി. പ്രകടാത്മകനായ ഒരു കളിക്കാരനായിരുന്നില്ല വുഡ്ഫുൾ എന്നിരുന്നാലും പ്രതിസന്ധി ഘട്ടങ്ങളിലെ ക്ഷമാപൂർവ്വവും ഉത്തരവാദിത്തപരവും, ഏകീകൃത ശൈലിയിലുള്ള ബാറ്റിംഗുമായിരുന്നു അദ്ദേഹത്തെ കൂടുതൽ ജനപ്രിയനാക്കിയത്. വിക്ടോറിയ ടീമിലെ അദ്ദേഹത്തിന്റെ ഓപ്പണിംഗ് പങ്കാളിയായ ബിൽ പോൺസ്ഫോർഡായിരുന്ന് ഓസ്ട്രേലിയൻ ടീമിലും അദ്ദേഹത്തിന് ഓപ്പണിംഗ് ജോഡിയായത്, ഇരുവരുടേയും ഓപ്പണിംഗ് പ്രകടനം ഓസ്ട്രേലിയൻ ക്രിക്കറ്റ് ചരിത്രത്തിലെ മികച്ച പ്രകടനമായി ഇപ്പോഴും നിലനിൽക്കുന്നു. എടുത്ത പറയത്തക്ക ബാറ്റിംഗ് നിപുണനല്ല വുഡ്ഫുളെങ്കിലും സഹകളിക്കാരുടെ ഇടയിൽ മികച്ച ഒരു അംഗീകാരം നേടുന്നതിൽ അദ്ദേഹം വിജയിച്ചിരുന്നു. മികച്ച സ്വഭാവ ഗുണവും, കായിക ബോധവുമുണ്ടായിരുന്ന വുഡ്ഫുളിന് വിശ്വസ്തമായ ഒരു ടീമിനെ കെട്ടിപ്പടുക്കാൻ കഴിഞ്ഞു.
ജപ്പാൻ എയർലൈൻസ്
ജപ്പാനിലെ ഷിനഗവ ആസ്ഥാനമാക്കി പ്രവർത്തിക്കുന്ന അന്താരാഷ്ട്ര വിമാനക്കമ്പനിയാണ് ജപ്പാൻ എയർലൈൻസ് കോ. ലിമിറ്റഡ് (JAL)|日本航空株式会社|Nihon Kōkū Kabushiki-gaisha}}. ജപ്പാന്റെ ദേശീയ വിമാനകമ്പനി കൂടിയാണിത്. നരിത അന്താരാഷ്ട്ര വിമാനത്താവളം, കാൻസായി വിമാനത്താവളം, ഹനീഡ വിമാനത്താവളം, ഇറ്റമി വിമാനത്താവളം എന്നിവയാണ് പ്രധാന ഹബ്ബുകൾ.
ബിൽ വുഡ്ഫുൾ
External links
വർഗ്ഗം:1897-ൽ ജനിച്ചവർ വർഗ്ഗം: 1965-ൽ മരിച്ചവർ വർഗ്ഗം:ഓഗസ്റ്റ് 22-ന് ജനിച്ചവർ വർഗ്ഗം:ഓഗസ്റ്റ് 11-ന് മരിച്ചവർ വർഗ്ഗം:ഓസ്ട്രേലിയൻ ക്രിക്കറ്റ് ടീം നായകന്മാർ
കൊല്ലങ്കോട് നിയമസഭാമണ്ഡലം
പാലക്കാട് ജില്ലയിലെ ഒരു നിയമസഭാമണ്ഡലമായിരുന്നു കൊല്ലങ്കോട് നിയമസഭാമണ്ഡലം
1965-ൽ രൂപീകൃതമായ ഈ മണ്ഡലം 2008-ലെ മണ്ഡലപുനർനിർണ്ണയത്തോടെ ഇല്ലാതായി.
അവലംബം
വിഭാഗം:1965-ൽ രൂപീകൃതമായ കേരളത്തിലെ നിയമസഭാമണ്ഡലങ്ങൾ വിഭാഗം:2008-ൽ ഇല്ലാതായ കേരളത്തിലെ നിയമസഭാമണ്ഡലങ്ങൾ
നേച്ചർ മോർട്ടേ: ഫ്ലൂയേർസ്
പിയറി-ഓഗസ്റ്റെ റെനോയർ വരച്ച എണ്ണച്ചായ ചിത്രമാണ് സ്റ്റിൽ ലൈഫ്: ഫ്ലവേഴ്സ് (നേച്ചർ മോർട്ടേ: ഫ്ലൂയേർസ്). ന്യൂയോർക്കിലെ ഗഗ്ഗൻഹൈം മ്യൂസിയത്തിലെ താൻഹൌസർ ശേഖരത്തിൽ ഈ ചിത്രം സംരക്ഷിച്ചിരിക്കുന്നു.
ഈ 1885 ലെ ഈ പെയിന്റിംഗ് സ്റ്റിൽ ലൈഫ്: ഫ്ളവേഴ്സ് ആന്റ് പ്രിക്ക്ലി പീയേഴ്സ് എന്ന ചിത്രത്തിനോട് സാമ്യമുള്ളതാണ്. ഇത് ഈ ചിത്രത്തിനേക്കാൾ ഒരു വർഷം മുമ്പ് വരച്ചതാണെന്ന് വിശ്വസിക്കപ്പെടുന്നു. എന്നാൽ ഈ സാഹചര്യത്തിൽ റെനോയർ പഴങ്ങളും മേശ വിരിപ്പുകളും ഉൾപ്പെടുത്തിയിരുന്നില്ല. മാത്രമല്ല നിറം ഉപയോഗിക്കുന്നതിൽ കൂടുതൽ സംയമനം പാലിക്കുകയും ചെയ്തു.
അവലംബങ്ങൾ
വർഗ്ഗം:പിയറി-അഗസ്റ്റെ റിനോയിർ വരച്ച ചിത്രങ്ങൾ
സഞ്ജീവനി (ഗായിക)
സഞ്ജീവനി ഇന്ത്യൻ പിന്നണിഗായികയാണ്. കരീബ് എന്ന ഹിന്ദി സിനിമയിലെ ചോരി ചോരി നസരയിൻ മിലി.... എന്നുതുടങ്ങുന്ന ഗാനത്തിലൂടെയാണ് കൂടുതലും അറിയപ്പെടുന്നത്.
വ്യക്തി ജീവിതം
സഞ്ജീവനി ഒരു അക്കാഡമിഷ്യൻസ് കുടുംബത്തിലാണ് ജനിച്ചത്. അവളുടെ പിതാവ് സംസ്കൃത പ്രൊഫസറും മഹാരാഷ്ട്ര ഗവൺമെന്റിന്റെ എഡ്യൂക്കേഷൻ ഡയറക്ടറും ആയിരുന്നു. മാതാവ് വിരമിച്ച ഇംഗ്ലീഷ് പ്രൊഫസറും ആയിരുന്നു. സഞ്ജീവനിയ്ക്ക് ഒരു മുതിർന്ന സഹോദരിയും ഒരു സഹോദരനുമുണ്ട്. കോമേഴ്സിൽ മാസ്റ്റർ ബിരുദവും മാസ് കമ്മ്യൂണിക്കഷനിൽ ഡിപ്ലോമയുമുള്ള സഞ്ജീവനി മ്യൂസിക്കിൽ സംഗീതവിശാരദും എടുത്തിട്ടുണ്ട്.
പുറത്തേയ്ക്കുള്ള കണ്ണികൾ
വർഗ്ഗം:ചലച്ചിത്രപിന്നണിഗായകർ വർഗ്ഗം:ഹിന്ദി ചലച്ചിത്രപിന്നണിഗായകർ വർഗ്ഗം:നേപ്പാളി ചലച്ചിത്രപിന്നണിഗായകർ വർഗ്ഗം:1970-ൽ ജനിച്ചവർ
ഹാരിയറ്റ് റൈസ്
ഹാരിയറ്റ് അല്ലിൻ റൈസ് (1866-1958) വെല്ലസ്ലി കോളേജിൽ നിന്ന് ബിരുദം നേടിയ ആദ്യത്തെ ആഫ്രിക്കൻ അമേരിക്കക്കാരിയായിരുന്നു. ഒന്നാം ലോകമഹായുദ്ധത്തിലെ സംഭാവനകളുടെപേരിൽ അവർക്ക് മെഡൽ ഓഫ് ഫ്രഞ്ച് ഗ്രാറ്റിറ്റ്യൂഡ് ലഭിച്ചിരുന്നു.
ആദ്യകാലജീവിതം
റോഡ് ഐലൻഡിലെ ന്യൂപോർട്ടിലാണ് ഹാരിയറ്റ് റൈസ് ജനിച്ചത്. 1882-ൽ റോജേഴ്സ് ഹൈസ്കൂളിൽ നിന്ന് അവർ ബിരുദം നേടി.
കരിയർ
1887-ൽ വെല്ലസ്‌ലി കോളേജിലെ ആദ്യത്തെ ആഫ്രിക്കൻ-അമേരിക്കൻ ബിരുദധാരിയായിരുന്നു അവർ. 1888 മുതൽ 1889 വരെയുള്ള കാലത്ത് ഒരു വർഷം മിഷിഗൺ സർവ്വകലാശാലയിലെ മെഡിക്കൽ സ്‌കൂളിലെ പഠനത്തിനുശേഷം, 1891-ൽ സ്ത്രീകൾക്കും കുട്ടികൾക്കുമുള്ള ന്യൂയോർക്ക് ഇൻഫർമറി വിമൻസ് മെഡിക്കൽ കോളേജിൽ നിന്ന് എംഡി നേടി. എന്നിരുന്നാലും, ഈ കാലഘട്ടത്തിൽ ഒരു ആഫ്രിക്കൻ-അമേരിക്കൻ വനിതയെന്ന നിലയിൽ അവർക്ക് ഒരു അമേരിക്കൻ ആശുപത്രികളിലും വൈദ്യശാസ്ത്രം പ്രാക്ടീസ് ചെയ്യാൻ കഴിയാതിരുന്നതോടെ അവർ ഷിക്കാഗോയിലെ ഹൾ ഹൗസിൽ സാമൂഹിക പ്രവർത്തകയും വോട്ടവകാശവാദിയുമായിരുന്ന ജെയ്ൻ ആഡംസിനൊപ്പം ചേർന്നുകൊണ്ട് അവിടെ പാവപ്പെട്ടവർക്ക് വൈദ്യചികിത്സ നൽകി. 1897-ൽ ഷിക്കാഗോ മെറ്റേണിറ്റി ഹോസ്പിറ്റൽ ആൻറ് ട്രെയിനിംഗ് സ്കൂൾ ഫോർ നഴ്‌സറി മെയ്ഡ്‌സ് ആശുപത്രിയിലെ ഏക ഡോക്ടറായി ജോലിയ്ക്ക് ചേർന്നു. ഒന്നാം ലോകമഹായുദ്ധം പൊട്ടിപ്പുറപ്പെട്ടപ്പോൾ റൈസ് ഫ്രാൻസിലേക്ക് പോയി പോയിറ്റിയേഴ്സിലെ ഒരു ആശുപത്രിയിൽ മെഡിക്കൽ ഇന്റേൺ ആയി പരിശീലനം നേടിക്കൊണ്ട് ഏകദേശം നാല് വർഷത്തോളം അവിടെ താമസിച്ചു. ഇതിൽ ഫ്രഞ്ച് എംബസി അവരെ അംഗീകരിക്കുകയും മെഡൽ ഓഫ് ഫ്രഞ്ച് ഗ്രാറ്റിറ്റ്യൂഡ് മെഡൽ നൽകുകയും ചെയ്തു.
1958-ൽ മസാച്യുസെറ്റ്‌സിലെ വോർസെസ്റ്ററിൽ അന്തരിച്ച അവരെ ന്യൂപോർട്ടിലെ പൊതുശ്മശാനത്തിൽ അടക്കം ചെയ്തു.
പുഴുക്ക്
വർഗ്ഗം:കേരളത്തിലെ ഭക്ഷ്യവിഭവങ്ങൾ വർഗ്ഗം:സസ്യാഹാരം കേരളത്തിൽ കാണപ്പെടുന്ന ഒരു ഭക്ഷ്യവിഭവമാണ് പുഴുക്ക്. പൂളപ്പുഴുക്ക്(കപ്പപ്പുഴുക്ക്), കായപ്പുഴുക്ക്, കാവത്ത്പ്പുഴുക്ക് എന്നിങ്ങനെ വിവിധ തരം പുഴുക്കുകൾ ഉണ്ട്. പ്രഭാതഭക്ഷണമായും വൈകുന്നേരങ്ങളിലെ ലഘുഭക്ഷണമായും പുഴുക്ക് ഉപയോഗിക്കുന്നു. പൂള(കപ്പ), കായ എന്നിവയുടെ കൂടെ ചെറുപയറും കടലയും ചേർത്ത് വിവിധ തരം പുഴുക്കുകൾ ഉണ്ടാക്കാറുണ്ട്.
ചേരുവകൾ
പൂള(കപ്പ), ചെറുപയർ, മഞ്ഞൾപൊടി, തേങ്ങ ചിരകിയത്, കാന്താരിമുളക്, ജീരകം, ചെറിയ ഉള്ളി, കറിവേപ്പില‌ എന്നിവയാണ് പ്രധാന ചേരുവകൾ.
തയ്യാറാക്കുന്ന വിധം
പൂള(കപ്പ)യും ചെറുപയറും വെവ്വേറെ വേവിച്ചെടുക്കുക. രണ്ടും ഒന്നിച്ചു ചേർത്ത് മഞ്ഞൾപ്പൊടിയും ഉപ്പും വെള്ളം ചേർത്ത് വേവിച്ചെടുക്കുക. തേങ്ങ ചിരകിയതും കാന്താരിമുളക് ഉടച്ചതും ജീരകവും ചെറിയ ഉള്ളിയും കൂടി ചതച്ചെടുത്ത് ചേർക്കുക. നന്നായി ഇളക്കി യോജിപ്പിക്കുക. അവസാനം കറിവേപ്പില ചേർത്ത് ഇളക്കുക. പൂള(കപ്പ)യും ചെറുപയറും മഞ്ഞൾപ്പൊടിയും ഉപ്പും വെള്ളം മാത്രം ചേർത്ത് (തേങ്ങ ചേർക്കാതെ) നന്നായി വേവിച്ച് ചേർത്ത് ഇളക്കി യോജിപ്പിച്ച് പുഴുക്ക് ഉണ്ടാക്കാറുണ്ട്.
പൂള(കപ്പ)യും കടലയും വെവ്വേറെ വേവിച്ചെടുക്കുക. രണ്ടും ഒന്നിച്ചു ചേർത്ത് മഞ്ഞൾപ്പൊടിയും * മല്ലിപൊടിയും ഉപ്പും വെള്ളം ചേർത്ത് വേവിച്ചെടുക്കുക. വെളിച്ചെണ്ണ ചുടാക്കി കടുക് പൊട്ടിച്ച് അതിലേക്ക് തേങ്ങ ചെറിയ കഷണങ്ങളായി മുറിച്ചെടുത്തത്, വറ്റൽമുളക്, ചെറിയ ഉള്ളി ചെറുതായി അരിഞ്ഞതും കൂടി ചേർക്കുക. നന്നായി മൂത്ത് വരുമ്പോൾ വേവിച്ചു വച്ചതിലേക്ക് ചേർക്കുക. അവസാനം കറിവേപ്പില ചേർത്ത് നന്നായി ഇളക്കുക.
കായയും ചെറുപയറും വെവ്വേറെ വേവിച്ചെടുക്കുക. രണ്ടും ഒന്നിച്ചു ചേർത്ത് മഞ്ഞൾപ്പൊടിയും ഉപ്പും വെള്ളം ചേർത്ത് വേവിച്ചെടുക്കുക. തേങ്ങ ചിരകിയതും കാന്താരിമുളക് ഉടച്ചതും ജീരകുവും ചെറിയ ഉള്ളിയും കൂടി ചതച്ചെടുത്ത് ചേർക്കുക. നന്നായി ഇളക്കി യോജിപ്പിക്കുക. അവസാനം കറിവേപ്പില ചേർത്ത് ഇളക്കുക. കായയും ചെറുപയറും മഞ്ഞൾപ്പൊടിയും ഉപ്പും വെള്ളം മാത്രം ചേർത്ത് (തേങ്ങ ചേർക്കാതെ) നന്നായി വേവിച്ച് ചേർത്ത് ഇളക്കി യോജിപ്പിച്ച് പുഴുക്ക് ഉണ്ടാക്കാറുണ്ട്.
നീതിപീഠം (ചലച്ചിത്രം)
ക്രോസ്‌ബെൽറ്റ് മണി സംവിധാനം ചെയ്ത് 1977 ൽ പുറത്തിറങ്ങിയ ഒരു മലയാള ചലച്ചിത്രമാണ് നീതിപീഠം. ഈ ചിത്രത്തിൽ മധു, ഷീല, കെ പി ഉമ്മർ, മണിയൻപിള്ള രാജു എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചിത്രത്തിലെ ഗാനങ്ങളുടെ സംഗീത സംവിധാനം ജി ദേവരാജൻ നിർവ്വഹിച്ചു. തമിഴ് ചിത്രമായ എസായ് പദും പാദുവിന്റെ റീമേക്കായിരുന്നു ഈ ചിത്രം.
==അഭിനേതാക്കൾ ==
പുറംകണ്ണികൾ
വർഗ്ഗം:1970-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1977-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:യൂസഫലി- ദേവരാജൻ ഗാനങ്ങൾ വർഗ്ഗം:യൂസഫലി കച്ചേരിയുടെ ഗാനങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ഭരണിക്കാവ് ശിവകുമാർ ഗാനങ്ങളെഴുതിയ ചലച്ചിത്രങ്ങൾ‎ വർഗ്ഗം:മധു അഭിനയിച്ച മലയാളചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾ വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ വർഗ്ഗം:ശിവകുമാർ - ദേവരാജൻ ഗാനങ്ങൾ
കീരിക്കിഴങ്ങ്
പശ്ചിമഘട്ടതദ്ദേശവാസിയായ ഒരു കുറ്റിച്ചെടിയാണ് കീരിക്കിഴങ്ങ്. . തമിഴ്‌നാട്ടിലും കേരളത്തിലും കാണുന്നു.
പുറത്തേക്കുള്ള കണ്ണികൾ
വർഗ്ഗം:ഔഷധസസ്യങ്ങൾ വർഗ്ഗം:കുറ്റിച്ചെടികൾ വർഗ്ഗം:പുഷ്പങ്ങൾ വർഗ്ഗം:അലങ്കാരസസ്യങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:വംശനാശം നേരിടുന്ന വൃക്ഷങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ഇന്ത്യയിലെ തദ്ദേശ സസ്യങ്ങൾ വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ വർഗ്ഗം:അരേസീ
മാർഗരറ്റ് ടെയ്‌ലർ
മാർഗരറ്റ് "പെഗ്ഗി" മക്കാൾ സ്മിത്ത് ടെയ്‍ലർ (ജീവിതകാലം : സെപ്റ്റംബർ 21, 1788 – ആഗസ്റ്റ് 14, 1852) അമേരിക്കൻ ഐക്യനാടുകളുടെ പന്ത്രണ്ടാമത്തെ പ്രസിഡൻറായിരുന്ന സാഖരി ടെയ്‍ലറുടെ ഭാര്യയും 1849 മുതൽ 1850 വരെയുള്ള കാലഘട്ടത്തിൽ ഐക്യനാടുകളുടെ പ്രഥമവനിതയുമായിരുന്നു.
ഇ.പി. മേനോൻ
എടത്തിൽ പ്രഭാകരൻ മേനോൻ (ഇ.പി.മേനോൻ. ജനനം: 1936 ) പ്രമുഖ ഗാന്ധിയനും നിരായുധീകരണ പ്രവർത്തകനും ഇന്ത്യ ഡെവലപ്‌മെന്റ് ഫൗണ്ടേഷൻ എന്ന സന്നദ്ധ സംഘടനയുടെ അമരക്കാരനുമാണ്. ആണവനിരായുധീകരണമെന്ന മുദ്രാവാക്യവുമായി സുഹൃത്ത് സതീഷ് കുമാറിനൊപ്പം 1960 കളുടെ ആദ്യം ന്യൂഡൽഹിയിൽനിന്ന് വാഷിങ്ടൺ വരെ കാൽനടയായി സഞ്ചരിച്ച വ്യക്തിയാണ് മേനോൻ.
ജീവിതരേഖ
തൃശ്ശൂർ ജില്ലയിൽ ചെറുവത്തേരിയിലെ പോലീസ് ഓഫീസറായ എടത്തിൽ ഈശ്വരമേനോന്റെയും പാർവതി അമ്മയുടെയും മകനായി 1936ലാണ് ഇ.പി.മേനോൻ ജനിച്ചത്. ഗാന്ധിയൻ ആശയങ്ങളിൽ ആകൃഷ്ടനായ അദ്ദേഹം പതിനാറാം വയസ്സിൽ 1952 ൽ നാടുവിട്ട് വാർധയിലെ ഗാന്ധി ആശ്രമത്തിലെത്തി. അവിടെ വെച്ച് വാർധ കൊമേഴ്‌സ് കോളേജിലെ കോട്ടയത്തുകാരനായ ഇംഗ്ലീഷ് പ്രൊഫസർ എസ്.കെ.ജോർജിന്റെ പ്രേരണ പ്രകാരം മേനോൻ ഇന്റർമീഡിയറ്റിന് ആ കോളേജിൽ ചേർന്നു.
കോളേജ് പഠനകാലത്ത് ആചാര്യ വിനോബ ഭാവെയുടെ ഭൂദാനപ്രസ്ഥാനത്തിൽ മേനോൻ ആകൃഷ്ടനായി. 18 വയസ്സുള്ളപ്പോൾ തുടർപഠനം ഉപേക്ഷിച്ച് കൊൽക്കത്തയിലെത്തി വിനോബ ഭാവെയുടെ പ്രവർത്തനത്തിൽ പങ്കാളിയായി. രാജ്യത്തെ പാവങ്ങൾക്കായി ഭൂമി സമാഹരിക്കാൻ ഭാവെ നടത്തിയ അഞ്ചുവർഷം നീണ്ട പദയാത്രയിൽ പങ്കെടുത്തു. അതിന് ശേഷം വിനോബ ഭാവെയുടെ നിർദ്ദേശപ്രകാരം ബാംഗ്ലൂരിൽ സർവോദയ പ്രസ്ഥാനത്തിന്റെ പ്രവർത്തനങ്ങളിൽ മുഴുകി.
ലോകപര്യടനം
ലോകപര്യടനം തുടങ്ങുന്നതിന് മുമ്പ് ഇരുവരും തങ്ങളുടെ ആചാര്യനായ വിനോബ ഭാവെയെ സന്ദർശിച്ച് അനുഗ്രഹം തേടി. വിനോബ ഭാവ അവരോട് പറഞ്ഞ വാക്കുകൾ ഇതായിരുന്നു:
'മനുഷ്യവർഗത്തിൽ പൂർണ വിശ്വാസമർപ്പിക്കുക. നിങ്ങൾ വിജയിക്കും. എല്ലാ ആശംസകളും'.
യാത്രയിലുടനീളം പാലിക്കാൻ രണ്ട് നിർദ്ദേശങ്ങൾ വിനോബ ഭാഭ അവർക്ക് നൽകി. മനുഷ്യരിലും അവരുടെ ആതിഥ്യമര്യാദയിലും വിശ്വാസമർപ്പിച്ച് യാത്രചെയ്യുക. അതിനാൽ പണമോ മുൻകൂട്ടി തയ്യാറാക്കിയ യാത്രാപരിപാടിയോ കൈവശം വേണ്ട. ഇതായിരുന്നു ആദ്യ ഉപദേശം. യാത്രയിലുടനീളം സസ്യഭക്ഷണം മാത്രം ശീലമാക്കുക എന്നതായിരുന്നു രാണ്ടാമത്തെ ഉപദേശം.
തുടക്കം ഗാന്ധിസമാധിയിൽനിന്ന്
ഇരുവരും ആദ്യം നടന്നെത്തിയത് പാകിസ്താനിലേക്കാണ്. ഹൃദയപൂർവമായ സ്വീകരണമാണ് ആ സമാധാന പോരാളികൾക്ക് പാകിസ്താനിൽ ലഭിച്ചത്. നടന്നെത്തുന്നത് എവിടെയാണോ, ആര് അഭയം കൊടുക്കുന്നോ അവിടെ -അതൊരു പോലീസ് സ്‌റ്റേഷനാകാം, ഗ്രാമീണഭവനമാകാം, സമ്പന്നന്റെ ബംഗ്ലാവാകാം- അവർ നൽകുന്നത് കഴിച്ച് രാത്രി അവിടെ തലചായ്ച്ച് പിറ്റേന്ന് വീണ്ടും യാത്ര തുടരുക. ഇതായിരുന്നു രീതി. വെജിറ്റേറിയനിസം മുറുകെ പിടിച്ചത് ചില പ്രശ്‌നങ്ങൾ യാത്രികർക്കും ആതിഥേയർക്കും സൃഷ്ടിച്ചു.
'സമാധാന തേയിലപാക്കറ്റുകൾ'
ജോർജിയയിൽ വെച്ചുണ്ടായ ഒരനുഭവം മേനോൻ ആ ലോകപര്യടനത്തെക്കുറിച്ചെഴുതിയ 'Footprints on Friendly Roads' (പേജ് 171-172) എന്ന യാത്രാവിവരണ ഗ്രന്ഥത്തിൽ വിവരിച്ചിട്ടുള്ളത് ഇങ്ങനെ:
'വഴിയിൽ വലിയൊരു തേയില സംസ്‌ക്കരണ ഫാക്ടറിയുണ്ടായിരുന്നു. നൂറുകണക്കിന് തൊഴിലാളികൾ അതിന്റെ ഗേറ്റിലെത്തി ഞങ്ങളെ അഭിവാദ്യം ചെയ്തു. ഫാക്ടറി സന്ദർശിക്കാൻ ക്ഷണിച്ചു. അന്നത്തെ ലക്ഷ്യസ്ഥാനത്ത് എത്താൻ വൈകുമെന്ന വേവലാതിയുണ്ടായിരുന്നെങ്കിലും, സ്‌നേഹപൂർവമായ ആ ക്ഷണം ഞങ്ങൾക്ക് നിരസിക്കാൻ കഴിഞ്ഞില്ല. ഫാക്ടറിക്കുള്ളിൽ ഒരുസംഘം കുട്ടികൾ ഞങ്ങൾക്കൊരു ഗാർഡ് ഓഫ് ഓണൽ നൽകി....പെട്ടെന്ന് ഒരു മനുഷ്യൻ മുന്നോട്ട് വന്ന് നാലുപാക്കറ്റ് തേയില ഞങ്ങളെ ഏൽപ്പിച്ചിട്ട് പറഞ്ഞു: 'പ്രിയ സഖാക്കളേ, ഏറ്റവും മികച്ച സമാധാന പോരാളികളാണ് നിങ്ങൾ. ബോംബുകളുപേക്ഷിക്കാൻ തയ്യാറായില്ലെങ്കിൽ ഈ കുട്ടികൾ നമ്മളെ കുറ്റപ്പെടുത്തും. ഈ നാലുപാക്കറ്റ് തേയില നിങ്ങൾ വാഷിങ്ടണിലേക്ക് കൊണ്ടുപോകണം. മോസ്‌കോയിലെത്തുമ്പോൾ ഇതിൽ ആദ്യ പാക്കറ്റ് സഖാവ് ക്രൂഷ്‌ച്ചേവിന് നൽകുക, രണ്ടാമത്തേത് ഫ്രാൻസിൽ ഡി ഗോളിക്ക് നൽകണം. മൂന്നാമത്തേത് ബ്രിട്ടനിലെ മാക്മില്ലണും, അടുത്തത് വൈറ്റ്ഹൗസിലും നൽകുക. എന്നിട്ട് ഞങ്ങൾക്ക് വേണ്ടി ഇങ്ങനെ അഭ്യർഥിക്കുക: 'ആണവബട്ടണിൽ വിരലമർത്തുംമുമ്പ് ഇതുകൊണ്ട് ചായയിട്ട് കുടിക്കുക' അപ്പോഴവരുടെ തലച്ചോർ ശാന്തമാകും, മനുഷ്യവർഗം സുരക്ഷിതമായിരിക്കും.'
പക്ഷേ, ആ നാല് രാഷ്ട്രതലവൻമാരെയും തങ്ങളുടെ സമാധാന പര്യടനവേളയിൽ നേരിൽ കാണാൻ മേനോനും സതീഷിനും കഴിഞ്ഞില്ല. ഓരോ തലസ്ഥാനത്തും ദൂതൻമാർ മുഖേന അവർ ആ തേയിലപാക്കറ്റുകൾ രാഷ്ട്രതലവൻമാർക്ക് എത്തിച്ചുകൊടുത്തു.
ഹിരോഷിമയും നാഗസാക്കിയും
1964 ജനവരി 7 ന് വാഷിങ്ടൺ ഡിസിയിലെ ആർലിങ്ടണിൽ കെന്നഡിയുടെ ശവകുടീരത്തിൽ ഔപചാരികമായി ആ സമാധാന യാത്ര അവസാനിച്ചു. യാത്ര അവസാനിച്ചതിനെക്കുറിച്ച് തൻറെ യാത്രാവിവരണത്തിൽ (പേജ് 381) മേനോൻ ഇങ്ങനെ കുറിച്ചു:
'ഗാന്ധിജിയുടെ സമാധിയിൽനിന്ന് കെന്നഡിയുടെ കല്ലറയിലേക്കാണ് സമാധാന മാർച്ച് എത്തിയത്. രാജ്ഘട്ടിൽനിന്ന് ആർലിങ്ടണിലേക്ക്! സമാധാനത്തിന്റെ വിത്തുകൾ തേടി രാജ്യഹൃദയങ്ങളിലൂടെയാണ് ഞങ്ങൾ സഞ്ചരിച്ചെത്തിയത്. ഞങ്ങൾ പക്ഷേ, കണ്ടത് അക്രമത്തിന്റെ വൻമരങ്ങളാണ്! എങ്കിലും, മനുഷ്യവംശത്തിന്റെ ഇരുണ്ട ഭാവിയിൽ പ്രതീക്ഷയുടെ ചില ജ്വാലകൾ കാണാം'.
ആറ്റംബോംബിന്റെ ഭീകരത നേരിട്ടനുഭവിച്ച ഹിരോഷിമയും നാഗസാക്കിയും സന്ദർശിക്കാതെ ആ ദൗത്യം പൂർത്തിയാക്കരുതെന്ന ജപ്പാനിലെ സമാധാന പ്രവർത്തകരുടെ അഭ്യർഥന മാനിച്ച് മേനോനും സതീഷും അമേരിക്കയിൽനിന്ന് വിമാനമാർഗ്ഗം ജപ്പാനിലെത്തി. ടോക്യോയിൽനിന്ന് ഹിരോഷിമയിലെക്ക് കാൽനടയായി മാർച്ച് നടത്തി. 1964 ആഗസ്ത് 4 ന് ഹിരോഷിമയിലെത്തി. ആ ആഗസ്ത് 9 ന് നാഗസാക്കിയിലും സന്ദർശനം നടത്തി.
യാത്ര പൂർത്തിയാക്കി വീണ്ടും ന്യൂഡൽഹിയിൽ ഗാന്ധി സമാധിയിലെത്തിയ കാര്യം വിവരിക്കുമ്പോൾ മേനോൻ ഇങ്ങനെ രേഖപ്പെടുത്തി: 'ഭൂമി ഉരുണ്ടതാണെന്ന് ഞങ്ങളുടെ പാദങ്ങൾ കണ്ടെത്തി, ഭൂമിയിൽ എല്ലായിടത്തും മനുഷ്യർ ഒരുപോലെയാണെന്ന് ഞങ്ങളുടെ ഹൃദയങ്ങളും'.
ഗ്രന്ഥങ്ങൾ
ആ സമാധാന മർച്ചിനെക്കുറിച്ച് ഇ.പി.മേനോൻ ഇംഗ്ലീഷിൽ രചിച്ച യാത്രാവിവരണമാണ് 'Footprints on Friendly Roads'. ഒരു ഡയറിക്കുറിപ്പിന്റെ ഘടനയാണ് 508 പേജുള്ള ഈ ഗ്രന്ഥത്തിനുള്ളത്. ന്യൂഡൽഹിയിലെ മിനർവ പ്രസ്സ് 2001ൽ പ്രസിദ്ധീകരിച്ച ഈ ഗ്രന്ഥത്തിൽ, 28 മാസവും 10 ദിവസവും നീണ്ട ലോകയാത്രയിലെ അനുഭവങ്ങളാണ് കുറിപ്പുകളുടെ രൂപത്തിൽ സമാഹരിച്ചിരിക്കുന്നത്. കടന്നുപോകുന്ന സ്ഥലങ്ങളെക്കുറിച്ചും തങ്ങളോട് ഇടപഴകുന്ന ജനങ്ങളെപ്പറ്റിയും ആണവനിരായുധീകരണത്തെക്കുറിച്ചുമുള്ള വിവരണങ്ങളാണ് ഏറെയും. യാത്രാവിവരണം കൂടാതെ ഇംഗ്ലീഷിൽ മൂന്ന് ലഘുനോവലുകളും മേനോൻ രചിച്ചിട്ടുണ്ട്.
വിദ്യാഭ്യാസ പ്രവർത്തനം
ലോകപര്യടനം കഴിഞ്ഞെത്തിയ മേനോൻ സർവോദയ പ്രസ്ഥാനത്തിന്റെ പ്രവർത്തനങ്ങളിൽ മുഴുകി ബാംഗ്ലൂരിൽ താമസമാക്കി. ഒപ്പം, ഒരു ബദൽ വിദ്യാഭ്യാസരീതി വികസിപ്പിക്കുന്ന പ്രവർത്തനങ്ങളിലും വ്യാപൃതനായി. ക്രിസ്ത്യൻ അനുഷ്ഠാനസംഘമായ 'ക്വാക്കേഴ്‌സു'മായുള്ള കൂടിക്കാഴ്ചയാണ് ബദൽവിദ്യാഭ്യാസ മേഖലയിലേക്ക് മേനോനെ ആകർഷിച്ചത്. വിവിധ രാജ്യങ്ങളിൽ നിന്നുള്ള 'ലോകപൗരൻമാരുമായി ചേർന്ന് 'ഫ്രണ്ട്‌സ് ഓഫ് വേൾഡ് കോളേജ്' എന്ന പ്രസ്ഥാനം മേനോൻ ആരംഭിച്ചു. ന്യൂയോർക്കിലെ ലോങ് ഐലൻഡ് ആസ്ഥാനമായുള്ള ആ പ്രസ്ഥാനത്തിന്റെ ലക്ഷ്യം, വിദ്യാഭ്യാസത്തിലൂടെ ഒരു ആഗോളസംസ്‌ക്കാരം പ്രചരിപ്പിക്കുക എന്നതായിരുന്നു. ദക്ഷിണേഷ്യയിലെ ആ പ്രസ്ഥാനത്തിന്റെ മേധാവിയായി മേനോൻ 20 വർഷം പ്രവർത്തിച്ചു. നിലവിൽ ഇന്ത്യ ഡെവലപ്‌മെന്റ് ഫൗണ്ടേഷൻ എന്ന സന്നദ്ധ സംഘടനയുടെ അമരക്കാരനാണ് അവിവാഹിതനായ മേനോൻ. . 50 വർഷത്തിലേറെയായി ബാംഗ്ലൂരിലാണ് മേനോന്റെ താമസം.
പുരസ്കാരം
2015 ലെ ജി. കുമാരപിള്ള - ഐ.എം. വേലായുധൻ മാസ്റ്റർ പുരസ്‌കാരത്തിന് ഇ.പി. മോനോൻ അർഹനായി.
അവലംബം
വർഗ്ഗം:1936-ൽ ജനിച്ചവർ വർഗ്ഗം:ഇന്ത്യയിലെ സാമൂഹ്യപ്രവർത്തകർ വർഗ്ഗം:ഗാന്ധിയൻമാർ വർഗ്ഗം:മേനോന്മാർ
റോസലിൻ ബാക്സാൻഡാൽ
വനിതാ ആക്ടിവിസത്തിന്റെ അമേരിക്കൻ ചരിത്രകാരിയും ന്യൂയോർക്ക് സിറ്റിയിലെ സജീവ ഫെമിനിസ്റ്റുമായിരുന്നു റോസലിൻ ഫ്രാഡ് "റോസ്" ബക്സാണ്ടാൽ (ജൂൺ 12, 1939 - ഒക്ടോബർ 13, 2015).
ആദ്യകാല ജീവിതവും വിദ്യാഭ്യാസവും
1939 ജൂൺ 12-ന് ന്യൂയോർക്ക് സിറ്റിയിലാണ് ബക്‌സാൻഡൽ ജനിച്ചത്. അവരുടെ പിതാവ് ലൂയിസ് എം. ഫ്രാഡ്, ബ്രോങ്ക്‌സ് മുനിസിപ്പൽ ഹോസ്പിറ്റലിലെ പീഡിയാട്രിക്‌സ് ഡിപ്പാർട്ട്‌മെന്റ് ചെയർമാനും ആൽബർട്ട് ഐൻസ്റ്റീൻ കോളേജ് ഓഫ് മെഡിസിൻ അസിസ്റ്റന്റ് ഡീനുമായിരുന്നു. അവരുടെ അമ്മ ഇർമ ലണ്ടൻ ഫ്രാഡ് ബ്രൂക്ലിൻ മ്യൂസിയത്തിലെ മിഡിൽ ഈസ്റ്റേൺ ആർട്ടിന്റെ ക്യൂറേറ്ററായിരുന്നു. റോസലിൻ ബാക്‌സാൻഡലിന് രണ്ട് സഹോദരിമാരുണ്ട്. 1941 ഓഗസ്റ്റിൽ ജനിച്ച ഹാരിയറ്റ് ഫ്രാഡ് വുൾഫ്, 1948 ൽ ജനിച്ച ജൂലി ഫ്രാഡ്.
ബാക്‌സാൻഡലിന്റെ മാതൃസഹോദരൻ മേയർ ലണ്ടൻ, 1915-ൽ സോഷ്യലിസ്റ്റ് പാർട്ടി ടിക്കറ്റിൽ തിരഞ്ഞെടുക്കപ്പെട്ട ഒരു യു.എസ്. കോൺഗ്രസ് പ്രതിനിധിയായിരുന്നു. ഒന്നാം ലോകമഹായുദ്ധത്തിലേക്കുള്ള യു.എസ് പ്രവേശനത്തെ എതിർത്ത 50 കോൺഗ്രസുകാരിലും ആറ് സെനറ്റർമാരിലും ഒരാളായിരുന്നു അദ്ദേഹം. റോസലിന്റെ അമ്മാവൻ, ലേബർ വക്കീലായിരുന്ന എഫ്രേം ലണ്ടൻ, ഒരു വിശിഷ്ട സിവിൽ ലിബർട്ടേറിയനും നിയമ പണ്ഡിതനുമായിരുന്നു.
കരിയർ
വിരമിച്ച ശേഷം, ന്യൂയോർക്ക് സിറ്റി യൂണിവേഴ്സിറ്റിയിലെ (CUNY) ലേബർ സ്റ്റഡീസ് പ്രോഗ്രാമിലും ബാർഡ് പ്രിസൺ ഇനിഷ്യേറ്റീവ് വഴി മാൻഹട്ടനിലെ ബേവ്യൂ കറക്ഷണൽ ഫെസിലിറ്റി എന്ന വനിതാ ജയിലിലും അവർ പഠിപ്പിച്ചു.
സ്ത്രീ വിമോചനം, വനിതാ ആക്ടിവിസ്റ്റ് ചരിത്രം, സമൂല ആക്ടിവിസ്റ്റ് പ്രസ്ഥാനങ്ങൾ എന്നിവയെക്കുറിച്ച് നിരന്തരം പ്രഭാഷകയും വ്യാഖ്യാതാവുമായിരുന്നു അവർ. പ്രത്യേകിച്ചും അവരുടെ പിന്നീടുള്ള വർഷങ്ങളിൽ റോസ് പലസ്തീനികളുടെ അവകാശങ്ങൾക്കായി ഒരു ചാമ്പ്യനായിരുന്നു. ഈ പ്രതിബദ്ധത പലസ്തീൻ-ഇസ്രായേൽ പോരാട്ടത്തെക്കുറിച്ചുള്ള സിനിമകളുടെ ഒരു സമാഹാരം എഡിറ്റുചെയ്യാൻ അവരെ പ്രേരിപ്പിച്ചു.
സ്വകാര്യ ജീവിതം
വിസ്കോൺസിൻ സർവ്വകലാശാലയിൽ വച്ച്, ലീ ബക്സാൻഡാലിനെ അവർ കണ്ടുമുട്ടി, 1962 മുതൽ 1978-ൽ അവർ വിവാഹമോചനം നേടുന്നതുവരെ അവൾ വിവാഹിതയായിരുന്നു.
മാഡിസൺ വിട്ടതിനുശേഷം, റോസലിനും ലീ ബക്സാൻഡലും ജർമ്മനി, ഹംഗറി, പോളണ്ട് എന്നിവിടങ്ങളിൽ കുറച്ചുകാലം ചെലവഴിച്ചു, അവിടെ ലീ റാഡിക്കൽ നാടകത്തിലും യൂറോപ്യൻ മാർക്സിസത്തിലും തന്റെ താൽപ്പര്യങ്ങൾ പിന്തുടർന്നു. സോവിയറ്റ് വ്യവസ്ഥ ഒരു ബദൽ വാഗ്ദാനം ചെയ്യുന്നില്ല എന്ന അവരുടെ ബോധ്യത്തെ ഈ അനുഭവം ഉറപ്പിച്ചു. ന്യൂയോർക്കിലേക്ക് മടങ്ങി, അവൾ കൊളംബിയ യൂണിവേഴ്സിറ്റി സ്കൂൾ ഓഫ് സോഷ്യൽ വർക്കിൽ ചേർന്നു, അതിൽ നിന്ന് മാസ്റ്റർ ഓഫ് സോഷ്യൽ വർക്ക് (MSW) ലഭിച്ചു.
റോസലിൻ ബാക്‌സാൻഡലിന്റെ മാതൃ ബന്ധുവായ ഷീല മൈക്കിൾസ്, എഫ്രേം ലണ്ടൻ തന്റെ മകളായി ഒരിക്കലും പരസ്യമായി അംഗീകരിച്ചിട്ടില്ലാത്ത ഒരു ഫെമിനിസ്റ്റ് കൂടിയാണ്.
ഹിന്ദുമതം മ്യാൻമാറിൽ
മ്യാൻമറിലെ ജനസംഖ്യയുടെ 1.7% ഹിന്ദുമത വിശ്വാസികളാണ്. മ്യാൻമറിൽ ഏകദേശം 890,000 ആളുകൾ ഹിന്ദുമതം ആചരിക്കുന്നുണ്ട്. ബുദ്ധമതത്താൽ സ്വാധീനിക്കപ്പെട്ടിട്ടുള്ളതിനാൽ മ്യാൻമറിലെ നിരവധി ഹിന്ദു ക്ഷേത്രങ്ങളിൽ ബുദ്ധന്റെ പ്രതിമകളുണ്ട്. മ്യാൻമറിൽ മ്യാൻമർ തമിഴരും ന്യൂനപക്ഷമായ ബംഗാളി ഹിന്ദുക്കളും ഉൾപെടുന്ന ഹിന്ദുക്കളുടെ ഒരു വലിയ ജനസംഖ്യയുമുണ്ട്.
ചരിത്രം
ബുദ്ധമതത്തോടൊപ്പം ഹിന്ദുമതവും പുരാതന കാലത്താണ് ബർമ്മയിലെത്തിയത്. രാജ്യത്തിന്റെ രണ്ട് പേരുകളും ഹിന്ദുമതത്തിൽ വേരൂന്നിയതാണ്. പ്രദേശത്തിന്റെ പ്രാചീന നാമമായ ബ്രഹ്മദേശത്തിന്റെ ആദ്യപകുതിക്ക് ബ്രിട്ടീഷ് കൊളോണിയൽ ഉദ്യോഗസ്ഥർ നൽകിയ പേരാണ് ബർമ്മ. ബ്രഹ്മാവ് ഹിന്ദുമതത്തിലെ ത്രിമൂർത്തികളുടെ ഭാഗമാണ്. മ്യാൻമർ എന്ന പേര് ബ്രഹ്മ എന്നതിന്റെ പ്രാദേശിക ഭാഷാ രൂപമാണ്.
ബർമ്മയ്ക്കും ഇന്ത്യയ്ക്കും ഇടയിലുള്ള ഒരു പ്രധാന പ്രകൃതിദത്ത പർവത തടസ്സമാണ് അരാകൻ (റാഖൈൻ) യോമ, ഹിന്ദുമതത്തിന്റെയും ബുദ്ധമതത്തിന്റെയും ബർമ്മയിലേക്കുള്ള കുടിയേറ്റം മണിപ്പൂരിലൂടെയും ദക്ഷിണേഷ്യൻ കടൽമാർഗ്ഗ വ്യാപാരികളിലൂടെയും സാവധാനത്തിൽ സംഭവിച്ചതാണ്. ബഗാൻ പോലുള്ള നഗരങ്ങളുടെ വാസ്തുവിദ്യയിൽ കാണുന്നതുപോലെ, കൊളോണിയൽ കാലഘട്ടത്തിന് മുമ്പുള്ള ബർമീസ് രാജാക്കന്മാരുടെ രാജകൊട്ടാരത്തെ ഹിന്ദുമതം വളരെയധികം സ്വാധീനിച്ചിട്ടുണ്ട്. അതുപോലെ, ബർമ്മീസ് ഭാഷ സംസ്കൃതത്തിൽ നിന്നും പാലിയിൽ നിന്നും ധാരാളം വാക്കുകൾ സ്വീകരിച്ചു, അവയിൽ പലതും മതവുമായി ബന്ധപ്പെട്ടതാണ്.
പുരാതന മധ്യകാല ആശയങ്ങളുടെയും സംസ്കാരങ്ങളുടെയും സംയോജന ശേഷം, 19, 20 നൂറ്റാണ്ടുകളിൽ ഒരു ദശലക്ഷത്തിലധികം ഹിന്ദു തൊഴിലാളികളെ ബ്രിട്ടീഷ് കൊളോണിയൽ ഗവൺമെന്റ് തോട്ടങ്ങളിലും ഖനികളിലും ജോലിക്കായി കൊണ്ടുവന്നു. യൂറോപ്യൻ റെസിഡൻഷ്യൽ സെന്ററിനെ ചുറ്റിപ്പറ്റിയുള്ള ഇന്ത്യൻ കുടിയേറ്റക്കാർ ഗോത്രവർഗ മോഷണങ്ങളിൽ നിന്നും റെയ്ഡുകളിൽ നിന്നും ഒരു ബഫറും ഒരു പരിധിവരെ സുരക്ഷിതത്വവും പ്രദാനം ചെയ്യുന്നുവെന്ന് ബ്രിട്ടീഷുകാർക്കും തോന്നി. 1931 ലെ സെൻസസ് പ്രകാരം, റംഗൂണിലെ (യാങ്കൂൺ ) ജനസംഖ്യയുടെ 55% ഇന്ത്യൻ കുടിയേറ്റക്കാരായിരുന്നു, കൂടുതലും ഹിന്ദുക്കൾ.
ബ്രിട്ടനിൽ നിന്ന് സ്വാതന്ത്ര്യം നേടിയ ശേഷം, നി വിനു കീഴിലുള്ള ബർമ സോഷ്യലിസ്റ്റ് പ്രോഗ്രാം പാർട്ടി വിദ്വേഷ നയങ്ങൾ സ്വീകരിക്കുകയും 1963 നും 1967 നും ഇടയിൽ 100,000 ചൈനക്കാർക്കൊപ്പം 300,000 ഇന്ത്യൻ വംശജരെ (അവരിൽ പലരും ഹിന്ദുക്കളായിരുന്നു) ബർമ്മയിൽ നിന്ന് പുറത്താക്കുകയും ചെയ്തു. ബർമ്മയിലെ ജനാധിപത്യ പ്രതിഷേധങ്ങളെ പ്രോത്സാഹിപ്പിക്കുന്ന ഇന്ത്യൻ നയം ഇന്ത്യൻ-വംശജർക്കെതിരായ പീഡനവും ഇന്ത്യയുടെ വടക്കുകിഴക്കൻ സംസ്ഥാനങ്ങളിലെ ഇടതുപക്ഷ ചായ്‌വുള്ള വിമത ഗ്രൂപ്പുകൾക്കുള്ള ബർമീസ് പിന്തുണയും വർദ്ധിപ്പിച്ചു.
ജനസംഖ്യാശാസ്ത്രം
ബർമീസ് സെൻസസ് ഡാറ്റ ഹിന്ദുമതം സ്വയം പ്രസ്താവിച്ച വ്യക്തികളെ മാത്രമാണ് റിപ്പോർട്ട് ചെയ്യുന്നത്. പ്യൂ റിസർച്ച് 2010-ൽ ബർമ്മയിൽ 820,000 മുതൽ 840,000 വരെ ഹിന്ദുക്കൾ ഉണ്ടെന്ന് കണക്കാക്കുന്നു.
സംസ്ഥാനം/പ്രദേശം അനുസരിച്ച് ജനസംഖ്യ
2014 ലെ സെൻസസ് പ്രകാരം സംസ്ഥാനം/പ്രദേശങ്ങൾ അനുസരിച്ച് ഹിന്ദുക്കളുടെ ജനസംഖ്യ.